**Kiss György Általános Iskola és Alapfokú Művészeti Iskola (027282001)**

**Értékelések összegzése - zeneiskola**

**2024. április 27.**

1.1. Hogyan valósul meg a stratégiai és operatív tervezés?

1.1.1. Az intézmény vezetése irányítja az intézmény stratégiai és operatív dokumentumainak koherens kialakítását.

Az intézmény stratégiai és operatív dokumentumainak koherens kialakítását az intézményvezető, és az intézményvezető helyettes irányítja, figyelembe véve a művészeti nevelőtestület határozatait és javaslatait. Az alapfokú művészetei iskola szervezési és működési szabályozása az intézményi SZMSZ dokumentum fejezeteiben jelenik meg. A Pedagógiai Programban leírtak alapján történik az éves tervezés, és a tervek mentén zajlik a tanév értékelése. Azonban a művészeti iskola működését szabályozó adatok kevésbé jelennek meg a dokumentumokban. Ezek a dokumentumok koherens egységet alkotnak. Az éves dokumentumok felülvizsgálatát az intézmény vezetője kezdeményezi és a protokoll szerint a tantestületi értekezleteken döntenek a dokumentumok aktualizálásról.(Pedagógiai Program, SZMSZ, munkatervek, Beszámolók, Vezetői interjú)

teljesül

1.1.2. Az intézmény stratégiai és operatív dokumentumai az intézmény működését befolyásoló mérési (az Eredmények értékelési területnél felsorolt adatok), demográfiai, munkaerő-piaci és más külső mutatók (például szociokulturális felmérések adatai) azonosítása, gyűjtése, feldolgozása és értelmezése alapján készülnek. Ezek segítik az intézmény jelenlegi és jövőbeni helyzetének megítélését.

A művészeti iskola jellegéből adódóan, nem vesz részt országos demográfiai, munkaerőpiaci azonosításban, gyűjtésben, feldolgozásban. A helyi külső mutatók azonosítása, az intézményvezetés, és a tanszakokon tanító pedagógusok egyéni felmérése alapján történik. A mérések és az adatok feldolgozása a teljes intézmény működésére értelmezve jelennek meg a stratégiai és operatív dokumentumokban. Az Alapfokú Művészeti Iskola vonatkozásában javasolható a specifikus művészeti tevékenységek elkülönített megjelenítése. Minden külső tényezőt, körülményt figyelembe vesznek a pedagógiai folyamatok tervezésekor, megvalósításakor. (SZMSZ, Pedagógiai Program, Munkatervek, Beszámolók, Pedagógus-, Vezetői interjú).

teljesül

1.1.3. A tervek elkészítése a nevelőtestület bevonásával történik, az intézmény munkatársainak felkészítése a feladatra időben megtörténik.

A nevelőtestület részt vesz az intézmény nevelési, ill. pedagógiai programjának tervezésében és értékelésében, gyakorolja a nevelőtestület tagjait megillető jogokat. A dokumentumokat az intézményvezető készíti, majd a helyettes és a munkaközösség-vezetők, megvitatják és kiegészítik. Azután a dokumentum kerül a nevelőtestület elé. A nevelőtestület tagjai is tesznek javaslatokat az adott tanév kiemelt oktatási-nevelési céljaira, azokhoz kapcsolódó feladatokra, figyelembe véve az elmúlt tanév értékelő beszámolóját. Módosításokat a nevelőtestület fogadja el. Az éves munkaterv tanévnyitó értekezleten kerül elfogadásra. (Pedagógiai Program, Munkaterv, Beszámoló, Vezetői-, Pedagógus interjú)

teljesül

1.1.4. Biztosított a fenntartóval való jogszabály szerinti együttműködés.

A munkáltatói jogot a Pécsi Tankerületi Központ gyakorolja, a közvetlen kapcsolattartás az intézmény vezetőjén keresztül történik. Az alapfokú művészeti iskolának nincs külön vezetője, az intézményvezető képviseli a fenntartóval való jogszabály szerinti együttműködést. A fenntartóval állandó és dinamikus a kapcsolat. A művészeti ágak speciális szabályozása és területe szükségessé teszi a jogszabályok fokozott figyelemmel kísérését, az intézményvezetéssel történő konzultációk folyamatosságát a művészeti iskola pedagógusai részéről. Az intézményvezetés a jogszabályok változását jelzi a fenntartó felé, biztosítva az intézmény törvényes működését, rendszeresen beszámol az intézmény működéséről és az intézmény működésével kapcsolatos álláspontját megfogalmazza és eljuttatja a fenntartó számára (SZMSZ, Beszámolók, Vezetői-, Pedagógus interjú).

teljesül

1.1.5. Az intézményi önértékelési ciklust lezáró intézkedési terv és a stratégiai és operatív tervezés dokumentumainak összehangolása megtörténik.

Az intézményben önértékelő rendszert működtetnek. Az alapfokú művészetoktatáshoz kapcsolódó önértékelés és az ahhoz kapcsolódó operatív tervezés az általános iskola keretein belül, annak részeként valósul meg. Az alapfokú művészeti Iskola - mint intézményegység - nem rendelkezik önálló önértékelési ciklust lezáró intézkedési tervvel, az ehhez kapcsolódó dokumentumok összehangolása folyamatban van. Az intézményi önértékelés 2024-ben zajlott le és ennek alapján az intézkedési terv elkészült (Helyszíni dokumentum elemzés)

inkább teljesül

1.1.6. Az éves munkaterv összhangban van a stratégiai dokumentumokkal és a munkaközösségek terveivel.

Az éves munkaterv a hatályos jogszabályok és a pedagógiai program figyelembevételével tartalmazza a tevékenységek időre beosztott tervét, felelősökkel és határidőkkel. Az alapfokú művészeti oktatás tevékenységei és feladatai az általános iskolai munkatervek egységes egészébe integrálva jelennek meg. Az alapfokú művészeti iskola pedagógusai a művészeti munkaközösség szakmai csoportot alkotnak az általános iskola művészeti tantárgyakat tanító kollégákkal együtt. A művészeti munkaközösség vezető készíti rövid munkatervet és beszámolót, de a munka elemzése és a visszacsatolás nem jelenik meg a dokumentumokba. A stratégiai dokumentumok mutatnak összhangot a munkatervekkel. (Munkatervek, helyszíni dokumentumelemzés/betekintés, Vezetői- Pedagógusi interjúk)

teljesül

1.1.7. A környezeti nevelés, fenntartható fejlődés pedagógiai programban megfogalmazott céljai megjelennek az intézmény tervezési dokumentumaiban is.

A környezeti nevelés, fenntartható fejlődés céljainak meghatározása található a Pedagógiai Program Egészségfejlesztési programban (1. sz. melléklet), valamint a Környezeti nevelési programban (2. sz. melléklet). Viszont a környezeti nevelés, fenntartható fejlődés pedagógiai programban megfogalmazott céljai kevésbé jelennek meg az intézmény tervezési dokumentumaiban. A művészeti nevelés során figyelmet fordítanak a fenntartható fejlődésre. A környezeti neveléshez kapcsolódó kompetenciák fejlesztése jelenik meg a megfelelő környezeti feltételek biztosításában, a tanítási eszközök gondozásában, papír, víz és energia takarékosságában. Az intézményben szervezés alatt áll egy úgy nevezett gyakorlókert, ahol a diákok megtanulhatják és gyakorolhatják a növényültetést és a növények gondozását.(Pedagógiai Program, Beszámolók, Vezetői-, Pedagógus interjú).

inkább teljesül

1.2. Milyen az intézményi stratégiai terv és az oktatáspolitikai köznevelési célok viszonya; az operatív tervezés és az intézményi stratégiai célok viszonya?

1.2.1. Az intézmény stratégiai dokumentumai az adott időszak oktatáspolitikai céljaival összhangban készülnek.

A pedagógiai programban megfogalmazott célok, feladatok, elvárások összhangban vannak a NAT-ban, a kerettantervben, a helyi tantervben megfogalmazottokkal. Az intézmény törvényes működését a hatályos jogszabályokkal összhangban álló alapdokumentumok határozzák meg. A jogszabályokat figyelembe veszik a stratégiai dokumentumok tervezése során. Az intézmény stratégiai dokumentumai egybefűzve jelennek meg/készültek (Általános Iskola és Alapfokú Művészeti iskola), erőteljes fókusszal az általános iskolára. A dokumentumok összehangolása, finomítása - amennyiben lenne intézményegység-vezető segítségével - kiigazításokat igényel. (SZMSZ, Alapítóokirat, Munkatervek, Beszámolók, Továbbképzési terv, Vezetői interjú)

inkább teljesül

1.2.2. Az operatív tervezés a stratégiai célok hatékony megvalósulását szolgálja, és a dokumentumokban nyomon követhető.

A stratégiai célok hatékony megvalósulását az operatív tervezés összhangja szolgálja. A továbbképzési program és a beiskolázási tervek, a Pedagógiai Program és az Éves tervek beszámolói szerint készül. A munkatervekben, a Pedagógiai Programban megfogalmazott célokat, kisebb lépésekre bontva tervezik meg. Az éves beszámolókban kevésbé jelenik meg az alapfokú művészeti iskola tevékenysége, megvalósult programjai, de minden esetben figyelembe veszik a művészeti iskola elért eredményeit, beszámolóit, javaslatait, közös konszenzusban terveznek. Az egységes intézmény kijelölt céljaiknak a lehetőségekhez igazított megvalósítása követhető a tervekben és beszámolókban. (Pedagógiai Program, Munkatervek, Beszámolók)

teljesül

1.3. Hogyan történik a tervek megvalósítása?

1.3.1. A stratégiai tervek megvalósítása tanévekre bontott, amelyben megjelennek a stratégiai célok aktuális elemei. (Pedagógiai program, a vezetői pályázat, a továbbképzési terv és az ötéves intézkedési terv stb. aktuális céljai, feladatai.)

A stratégiai tervek megvalósítása tanévekre bontott. Intézményegység-vezető hiánya, szakmai rálátása miatt a stratégiai tervekben nem jelennek meg külön az alapfokú művészeti iskola tanévekre bontott céljainak aktuális elemei. A tanévekre bontott tervekben az alapfokú művészetoktatás feladatai nem külön, hanem az intézmény sokoldalú tevékenységei közé illesztve jelennek meg. Művészeti iskola eredményeket ill.fejlesztéseket röviden fogalmaznak meg a beszámolóban. (Pedagógiai program, Munkatervek, Beszámolók, Továbbképzési-, Zeneiskola eredményei 2018-2023, intézkedési terv, Vezetői-, Pedagógus interjú)

inkább teljesül

1.3.2. Az intézmény éves terveinek (éves munkaterv, éves intézkedési tervek, munkaközösségi tervek, a pedagógiai munka, tervezési dokumentumai stb.) gyakorlati megvalósítása a pedagógusok, a munkaközösségek és a diákönkormányzat bevonásával történik.

Az intézmény éves terveinek gyakorlati megvalósítása a szakmai csoportok/munkaközösségek, illetve a pedagógusok bevonásával történik. Tervezés megvalósításhoz kikéri az intézményvezető a kollégái véleményét. A művészeti munkaközösség struktúra kialakult, a kollégák feladatonként egymással is kooperálva, együttműködve valósítják meg a munkatervi célokat. A diákönkormányzatban helyet kapnak a művészeti iskola növendékei is. (Pedagógiai program, Munkatervek, Beszámolók, Továbbképzési-, intézkedési terv, Vezetői-, Pedagógus interjú).

teljesül

1.3.3. Az intézmény nevelési-oktatási céljai határozzák meg a módszerek, eljárások kiválasztását, alkalmazását.

Az iskolában folyó a Pedagógiai Programban meghatározott, nevelő-oktató munka pedagógiai alapelvei, értékei, céljai, feladatai, eszközei és eljárásai konkrétak. Rendelhető hozzájuk tevékenység, megfelelnek az intézmény lehetőségeinek, reálisak. A nevelési programok alapja az egyén és csoportközösség neveltségi szintje. A módszerek, tanulásszervezési-megvalósítási eljárások kiválasztásában úgynevezett "tanári szabadság" elve érvényesül a mindennapi gyakorlatban. A zeneiskola célok meghatározásához figyelembe veszik az intézmény sajátosságait. A tervezésben kiemelt cél a tanulók zeneiskolai képzésbe való részvételének bevonzása, megvalósítása. (helyszíni dokumentum betekintés, Pedagógiai program, Vezetői-, Pedagógus interjú)

teljesül

1.3.4. Az intézményi pedagógiai folyamatok (például tanévre, tanulócsoportra tervezett egymásra épülő tevékenységek) a személyiség- és közösségfejlesztést, az elvárt tanulási eredmények elérését, a szülők, tanulók és munkatársak elégedettségét és a fenntartói elvárások teljesülését szolgálják.

Az intézményben kiemelt figyelmet fordítanak a közösség- és személyiségfejlesztésre. Az elvárt tanulási eredmények elérése tartható, a szülők, tanulók, munkatársak elégedettsége objektíven mérhető, a fenntartói elvárások végrehajthatók. Ezeket a mérési eredményeket elemzik, és ezekből vezetik le a feladatokat, vagy éppen ezek a mérések eredményei mutatják az iskola erősségeit, mint pl. a félévi és évvégi vizsgák, művészeti alapvizsgák, versenyeredmények stb. Az intézmény tevékenységei (az alapfokú művészetoktatás eredményeinek rendezvényeken, ünnepélyek való megjelenítése) a közösség céljait szolgálják. Tanítási órán kívüli programokkal is segítik a fejlesztést (Pl. koncertlátogatás, nőnapi koncert), mely alkalmak szolgálják a szülői elégedettség alakulását, valamint ezekbe a programokba bevonják a szülőket is. (Pedagógiai Program, Munkatervek, web-oldal, kérdőívek, interjúk)

teljesül

1.4. Milyen az intézmény működését irányító éves tervek és a beszámolók viszonya?

1.4.1. Az éves tervek és beszámolók egymásra épülnek.

A munkatervek és a beszámolók koherensek egymással. Az éves tervek és beszámolók erősen az általános iskolára vonatkoznak, az alapfokú művészetoktatás kevésbé jelenik meg a dokumentumokban. Az intézményvezető az éves tervek és beszámolók elkészítésekor figyelembe veszi a korábbi dokumentumokban megfogalmazottakat. A következő tanév tervezése a helyzetelemzésre épül, az előző évi beszámoló elemeihez kapcsolódik. A beszámolókban értékelik az adott tanév elvégzett feladatait. A dokumentumokban egyértelműen megjelenik az egyes feladatok felelőse, határideje, a végrehajtás ellenőrzője. (Munkatervek, Beszámolók, Vezetői interjú)

teljesül

1.4.2. A tanév végi beszámoló megállapításai alapján történik a következő tanév tervezése.

A következő tanév tervezésében jelennek meg az éves beszámoló tapasztalatai. A legfontosabb feladatok folyamatosan megjelennek a feladattervben, mint ahogyan az iskola hagyományos rendezvényei is. A tanév végi beszámoló nyomokban tartalmazza a művészeti iskola egész évi oktató-nevelő munka eredményeit értékelését, a tanszakok munka elemzését, a következő művészeti tanév előkészítését, a kiemelt események megnevezését. A következő tanév tervezésében megjelennek az éves beszámoló tapasztalatai. A beszámolók és munkatervek kapcsolatában a folyamatosság érezhető. (Munkatervek, Beszámolók, Vezetői interjú)

inkább teljesül

1.4.3. A beszámolók szempontjai illeszkednek az intézményi önértékeléshez.

Az intézményi önértékelési rendszer intézményi elvárásai meghatározásra kerültek. A beszámolókban nincs utalás az önértékelési rendszerre, de az intézmény hagyományai mellett az iskolai beszámolók tartalmazzák az intézményi elvárások egyes kötelező, évente értékelendő elemeit, amelyek illeszkednek az intézményi önértékelési rendszerhez. A művészeti munkaközösség rövid beszámolói a kitűzött stratégiai célok mentén haladnak. (előzetes és helyszíni dokumentumelemzés, Vezetői interjú) .

inkább teljesül

1.5. Milyen a pedagógusok éves tervezésének, és tényleges megvalósulásának a viszonya?

1.5.1. A pedagógus, tervező munkája során figyelembe veszi az intézménye vonatkozásában alkalmazott tantervi, tartalmi és az intézményi belső elvárásokat, valamint az általa nevelt, oktatott egyének és csoportok fejlesztési céljait.

A pedagógusok tervező munkájuk során mind az intézményi alapdokumentumok, mind az operatív dokumentumok tartalmát figyelembe veszik. A tervezett oktatási-nevelési célok illeszkednek a kerettantervhez. A tervezés egyértelműen a művészetoktatás követelményei és a helyi tanterv alapján készül . A pedagógusok tervező munkájuk során figyelembe veszik a belső elvárásokat, valamint az egyének és csoportok fejlesztési céljait. Tanmenetek nem készülnek. (Pedagógiai Program, Munkatervek, Beszámolók, E-napló, Vezetői-, Pedagógus interjú )

inkább teljesül

1.5.2. A pedagógiai munka megfelel az éves tervezésben foglaltaknak, az esetleges eltérések indokoltak.

A pedagógiai munka az éves tervezéseknek megfelelően történik. A munkatervek a tanév folyamán a pedagógusokkal egyeztetve változtathatók, rugalmasak az eltérések indokoltak. A helyszínen megtekintett tanulói munkafüzetek alátámasztják a pedagógiai munka eredményességét. A tantervi követelmények évfolyamra, ezen belül egyénre, csoportra szabottak, a haladási ütem indokolt esetben változhat, illetve esetleges eltéréseket a differenciálás indokolttá teszi. (E-napló, Vezetői-, Pedagógus interjú)

teljesül

1.5.3. A teljes pedagógiai folyamat követhető a tanmenetekben, a naplókban, valamint ahol releváns a tanulói produktumokban.

A 3/2011. (I. 26.) NEFMI rendelet az alapfokú művészetoktatás követelményei és tantervi programja, alapján végzik a a pedagógiai folyamatokat. Az alapfokú művészetoktatás eredményei jól követhetőek, ismertek és nyilvánosak. Tanmeneteket nem készítenek, de egyéb megvizsgált dokumentumokból egyértelműen nyomon követhetőek a pedagógiai folyamatok. A csoportos és egyéni foglalkozások a követelmény figyelembe vételével folynak, jól követhetőek a pedagógia folyamatok, melyeket a tanárok rögzítik az e-naplóba. Ezekben a teljes pedagógiai folyamat követhető: naprakész lejegyzések, értékelések, a teljesítmény értékelése, illetve a tanulók eredményei díszítik az iskola termeit, falait. (Helyszíni dokumentumelemzés, KRÉTA-napló, Vezetői-, Pedagógus interjú, iskolabejárás)

teljesül

1.6. Hogyan működik az ellenőrzés az intézményben?

1.6.1. Az intézményi stratégiai alapdokumentumok alapján az intézményben belső ellenőrzést végeznek.

A folyamatos belső ellenőrzés megszervezéséért, hatékony működéséért az iskola vezetése a felelős. Az alapfokú művészeti iskola területén a belső szakmai ellenőrzést az intézéméyvezető és az általános iskola igazgatóhelyettes végzi. Az év végi beszámolókban nem jelenik meg a művészeti iskolára vonatkozóan a belső ellenőrzés végzésének a ténye. A vezetői interjúban elhangzott az intézményvezető részéről, hogy az ellenőrzés alkalomszerűen történik a zenepedagógusoknál. Ezen kívül a lehetőségeihez mérten, igyekszik részt venni a félévi és az év végi vizsgákon, a koncerteken, hogy képet kapjon az alapfokú művészeti iskolában folyó szakmai munkáról. ( SZMSZ, Munkatervek, Vezetői-, Pedagógusi interjú, helyszíni dokumentumelemzés)

inkább teljesül

1.6.2. A pedagógusok digitális kompetenciáinak és digitális pedagógiai kompetenciáinak értékelése az intézményi elvárásrendszerben hangsúlyosan megjelenik.

A digitális kompetenciáinak és digitális pedagógiai kompetenciáinak értékelése az intézményi elvárásrendszerben megjelenik a pedagógusoknak. Az intézmény biztosítja, hogy minden tanuló az egyéni igényeinek megfelelően hozzáférhessen a digitális tanulási technológiákhoz. A művészeti iskola pedagógusai a napi gyakorlatban alkalmazzák az IKT-eszközöket, illetve a digitális világ adta lehetőségeket, a tanítás-tanulás, az értékelés, a kommunikáció során. (Helyszíni bejárás, KRÉTA e-napló betekintés, interjúk)

teljesül

1.6.3. Az ellenőrzési tervben szerepel, hogy ki, mit, milyen céllal, milyen gyakorisággal, milyen eszközökkel ellenőriz.

A munkaterv tartalmaz ellenőrzési feladatokat. Az ellenőrzés módszerei az intézmény éves Beszámolóban szerepelnek. A pedagógiai ellenőrzés színterei: bemutató órák, óralátogatások, bemutató koncertek, fellépések - a kollégák és a szülők meghívásával; konzultációk, szakmai megbeszélések - a félévi és év végi vizsgák keretein belül történnek; tanszaki hangversenyek; vizsgák; pedagógus önértékelés. A tapasztalatokat a tantestületi értekezleteken megvitatják, a konzekvenciákat levonják. A visszacsatolás a konkrét eredmények alapján szóban, írásban történik. Külön munka/ellenőrzési terve nincs az alapfokú művészeti iskolának. (Munkatervek, Beszámolók, Vezetői- Pedagógus interjú)

teljesül

1.6.4. Az intézmény azonosítja az egyes feladatok eredményességének és hatékonyságának méréséhez, értékeléséhez szükséges mutatókat.

Az intézmény az általános iskola feladatainak eredményességét és hatékonyságát kiemelten méri, művészeti iskolai mutatók azonosítása nyomokban jelenik meg. Az alapfokú művészetoktatás eredményeinek szakspecifikus mérése nem jelenik meg az intézményi dokumentumokban, de a külön kiállított összesített Zeneiskolai eredmények 2018-2023. dokumentumban, valamint a 2023.11.06. közétételi listában olvasható a zeneiskola eredményekről/versenyeredményekről. A tanév végi beszámolókban a tanulói versenyeredményeket, valamint a tanszakok évi átlageredményeket rögzítik. (Interjúk, előzetes/helyszíni dokumentumelemzés, beszámolók, mérési eredmények, honlap, közétételi lista)

teljesül

1.6.5. A tanulási eredményeket az intézmény folyamatosan követi, elemzi, szükség esetén korrekciót hajt végre.

Az intézmény az általános iskolai tanulási eredményeket folyamatosan követi, a művészeti iskola a tanulási eredmények követésében háttérbe szorul, elemzés nem található, korrekciókról nincs dokumentum. A zeneiskola pedagógusai a tanulási eredményeket figyelemmel követik és az azok elemzéséből adódó feladatokat közösen határozzák meg a művészeti iskola munkaközösség vezetőivel, pedagógusaival. Szükség esetén - a mérési-értékelési eredmények függvényében korrekciót végeznek, valamint egyéni fejlesztés keretein belül foglalkoznak a tanulókkal. Az iskola vezetése és a művészeti pedagógusok a saját közösségük szülői szervezeteivel szoros kapcsolatot tartanak fent. Rendszeresen tájékoztatást adnak az iskola életével kapcsolatos feladatokról, problémákról, eredményekről. (Interjúk, mérési eredmények).

inkább teljesül

1.6.6. Az ellenőrzések eredményeit felhasználják az intézményi önértékelésben.

A munkatervben nyomon követhető az ellenőrzési terv munka csoportokra, személyekre, feladatokra leosztva. A pedagógusi interjú során nem kaptunk információt az intézményi önértékelésről a művészeti iskolára vonatkozóan. A vezetői interjú során meggyőződtünk arról, hogy összegző elemzés készült az önértékelés kérdőívezéseiből, a javításra váró területek pozitív irányba mozdultak el. A kollégák folyamatosan konzultálnak egymással, megbeszéléseket tartanak, ötleteikkel, véleményükkel segítik egymás munkáját. Az intézmény önértékelése terv szerint történik. A sok rendezvény szervezése, a különböző fellépések, koncertek, és az azokra való felkészülés állandó mozgásban tartja a művészeti iskola tanárait. (Munkatervek, Beszámolók, Vezetői interjú)

teljesül

1.7. Hogyan történik az intézményben az értékelés?

1.7.1. Az értékelés tények és adatok alapján, tervezetten és objektíven történik, alapját az intézményi önértékelés jelenti.

A mérési eredmények, a beszámolók általános iskolai adatokat szolgáltatnak, a tényszerű értékelés elkészítéséhez hiányoznak az alapfokú művészetoktatás mutatói, eredményei. Érezhető az alapfokú művészeti iskola intézményegység-vezetői státusz betöltetlensége, a művészeti ágak szakmai megjelenítése az értékelésben. Az intézményben igyekeznek objektíven végezni az értékelést a művészetoktatás sajátosságai figyelembe vételével, a rendelkezésükre álló adatok és eredmények alapján. A beszámolók az elvégzett éves munkát, hiteles adatait és tényeit tartalmazzák. (Interjúk, intézményi elvárásrendszer, önértékelés dokumentumai).

inkább teljesül

1.7.2. Az intézményi önértékelés megvalósítását az intézmény vezetése irányítja, az önértékelési folyamatban a nevelőtestület valamennyi tagja részt vesz.

A pedagógus önértékelés az intézményben folyamatos, terv szerint történik. Az intézmény vezetésben a művészeti munkaközösségvezető képviseli az alapfokú művészeti iskola pedagógusait. Az általános iskola igazgatóhelyettese tartja fent a közvetlen kapcsolatot a művészeti iskola pedagógusaival. A folyamatban a művészeti iskola pedagógusai mindannyian részt vesznek. (Pedagógus-, Vezetői interjú)

teljesül

1.8. Milyen a pedagógiai programban meghatározott tanulói értékelés működése a gyakorlatban?

1.8.1. Az intézményben folyó nevelési-oktatási munka alapjaként a tanulók adottságainak, képességeinek megismerésére vonatkozó mérési rendszer működik.

A művészeti iskola növendékei és pedagógusai rendszeresen konzultálnak a növendékek teljesítményéről, haladásáról. A tanulói tevékenységek mérése igazodik a szakspecifikus és helyi adottságokhoz. Az oktatás jellegéből adódóan egységes mérési rendszer nem alkalmazható. A művészeti iskolába bekerülés beiratkozással és felvételi meghallgatással történik. A művészetoktatás sajátosságaiból adódóan a tanulói értékelés folyamatos, a mérés alapja és fokmérője a tehetségen kívül a tanulók önmagukhoz viszonyított fejlődése. A tanulási eredmények értékelésének 3 típusa közül (diagnosztikus, formatív, szummatív) az intézményben a formatív, a produkciók minőségének folyamatos visszajelzése mellett a szummatív értékelés dominál, melynek célja egy hosszabb tanulási szakasz eredményeinek megállapítása. (Pedagógiai Program, Pedagógus interjú)

teljesül

1.8.2. A pedagógusok a pedagógiai programhoz illeszkedő, a tanulási eredmények értékelésére alkalmas ellenőrzési, értékelési eszközöket választanak vagy készítenek, amelyhez felhasználják a digitális technológia nyújtotta lehetőségeket is.

A tanulók és a szülők a tanév elején, szülői értekezlet keretén belül és személyesen a főtárgyi órák után, egyaránt megismerik a tanulási eredmények értékelésére alkalmas ellenőrzési, értékelési eszközöket. Már a felvételi eljáráson a jelentkezők megkapják a Házirendet, amelyben rögzítve van az értékelési rendszer is. A KRÉTA e-naplóban betekintést nyertünk a szülők rendszeres tájékoztatásáról, az érdemjegyekkel és a pedagógusi kérésekkel kapcsolatban. (Pedagógus-, Szülői interjú, betekintés az KRÉTÁ e-naplóba)

teljesül

1.8.3. A tanulók értékelése az intézmény alapdokumentumaiban megfogalmazott/elfogadott, közös alapelvek és követelmények (értékelési rendszer) alapján történik.

A tanulók értékelése az intézményi Pedagógiai Programban és SZMSZ-ben rögzítettek. A Pedagógiai Programban meghatározott alapelvek és követelmények az irányadók. Az osztályozás a tantervi követelmények, valamint a tanulók gyakorlati és elméleti eredményeinek egybevetése alapján történik. Hangsúlyos az élményszerű fejlesztés, hisz művészetoktatásról van szó. A tanulók havi és félévi jegyet kapnak teljesítményükre és szorgalmukra. (SZMSZ, Pedagógiai Program, Házirend, Vezetői-, Pedagógus interjú)

teljesül

1.8.4. A pedagógusok az alkalmazott pedagógiai ellenőrzési és értékelési rendszert és módszereket, azok szempontjait az általuk megkezdett nevelési-oktatási folyamat elején megismertetik a tanulókkal és a szülőkkel.

Az ellenőrzés és értékelés módját és eszközét a Pedagógiai program szabályozza, melyet a szülőkkel a különböző fórumokon is ismertetnek. A tanév helyi rendjét, valamint az intézmény rendszabályait (házirend) a főtárgy tanárok a tanév elején ismertetik a szülőkkel, de elérhető számukra a nyilvánosan kihelyezett pedagógiai program is, amely az alapelveket tartalmazza. Az értékelési szempontrendszer nyilvánossága biztosított. A művészetoktatás sajátosságairól, követelményeiről, az alkalmazott értékelési módszerekről már a beiratkozáskor tájékoztatják a szülőket és a növendékeket. (Pedagógiai Program, Házirend , SZMSZ, iskola honlapja, Vezetői-, Pedagógus-, szülői interjú)

teljesül

1.8.5. Az intézményben a tanulói teljesítményeket folyamatosan követik, a tanulói teljesítményeket dokumentálják, elemzik, és az egyes évek értékelési eredményeit összekapcsolják, szükség esetén fejlesztési tervet készítenek.

Az alapfokú művészetoktatás sajátosságait figyelembe véve készítenek mérési eredmény-elemzéseket. Az eredményeket a beszámolók tartalmazzák, a dokumentáció megtörténik, a szükséges egyéni fejlesztést a pedagógus saját hatáskörében végzi. A tanulói teljesítmények követése folyamatos és az érintettek számára nyilvános. A tanulói teljesítményeket folyamatosan dokumentálják, havi, félévi, tanév végi osztályzattal/szövegesen értékelik az e-naplókban. A művészeti iskola tanulói teljesítményekről részletes elemzést, valamint fejlesztési tervet nem készítenek, de a differenciálás nélkülözhetetlen a zeneoktatásban. (Beszámolók, KRÉTA e-napló, Vezetői-, Pedagógus interjú).

teljesül

1.8.6. A tanuló eredményeiről fejlesztő céllal folyamatosan visszacsatolnak a tanulónak és szüleinek/gondviselőjének.

A fejlesztő célú értékelések és visszajelzések rendszeresek. A művészeti iskola pedagógusai rendszeresen tájékoztatják a szülőket a gyermekeik előmeneteléről. A tájékoztatás módjai: KRÉTA e-napló, tájékoztató füzet, személyes, SMS, telefon, elektronikus levél. Olyan dokumentum, melyben visszacsatolás történik a szülők, tanulók felé a tanulói teljesítményekről, nem készül. ( Vezetői-, Pedagógus-, szülői interjú, kérdőívek)

teljesül

1.9. Mi történik az ellenőrzés, mérés, értékelés eredményével? (Elégedettségmérés, intézményi önértékelés, tanulói kompetenciamérés, egyéb mérések.)

1.9.1. Az intézmény stratégiai és operatív dokumentumainak elkészítése, módosítása során megtörténik az ellenőrzések során feltárt információk felhasználása.

Az alapfokú művészeti iskolának nincs szakmai intézményegység-vezetője, ezért a stratégiai és operatív dokumentumok a művészeti iskolára vonatkozóan hiányosak, az alkalomszerű ellenőrzések az általános iskolai vezetés részéről pedagógiai szempontból tárgyszerű lehet, illetve csak pedagógus kompetenciákat vizsgálhatják, szakmai szempontból megkérdőjelezhető. Az ellenőrzések során feltárt információk tapasztalatait a pedagógusok és az intézményvezetősége félévkor, és a tanév végén konstruktív módon megbeszélik, és az előremutató javaslatokat, elképzeléseket felhasználják az intézmény stratégiai és operatív dokumentumainak időszerű módosításakor. Az eddig elkészült ellenőrzési dokumentumok megállapításait a következő évben, években lehet hasznosítani. Az intézmény tevékenysége során feltárt információk beépítése az intézményi dokumentumokba folyamatosan megtörténik. (Vezetői-, Pedagógus interjú)

inkább teljesül

1.9.2. Évente megtörténik az önértékelés keretében az eredmények elemzése, a tanulságok levonása, fejlesztések meghatározása, és az intézmény a mérési-értékelési eredmények függvényében korrekciót végez szükség esetén.

Az intézmény az általános iskolai részen a mérési-értékelési eredmények függvényében korrekciót végez, az alapfokú művészeti iskolában relevánsnak tekinti a területet, nem tudja azonosítani a mérési pontokat. Az intézményegység-vezető művész szakember kinevezése, státuszba helyezése azonosíthatóvá tenné a területet. A helyszín bejárásakor igényesen, esztétikus termeket és kiszolgáló helyiséget láttunk. Az iskola a zeneművészeti tárgyak oktatásáshoz szükséges tárgyi-, eszköz és hangszerparkkal rendelkezik. A tantermek világosak, a szaktermekbe mérési-értékelési eredmények a tantermekben látható (tanulók alkotásai, oklevelek) (Beszámolók, Vezetői-, Pedagógus interjú, intézményibejárás)

inkább teljesül

1.9.3. Az intézmény a nevelési és tanulási eredményességről szóló információk alapján felülvizsgálja a stratégiai és operatív terveit, különös tekintettel a kiemelt figyelmet igénylő tanulók ellátására.

Az intézmény erősen az általános iskolai területre fókuszál, intézményegység-vezető zenei szakember hiánya miatt az alapfokú művészeti iskola növendékei közül kiemelkedő figyelmet igénylő tehetséges növendékek hátrányba kerülhetnek. A kiemelt figyelmet igénylő és hátrányos helyzetű tanulókra odafigyel a zeneiskola nevelőtestülete. A tehetségfejlesztés, készség-, képességfejlesztés kiemelt feladata a művészeti iskolának. Megkülönböztetés nincs, a művészeti iskola csoportok tagjai együtt dolgoznak, segítik egymást. Amennyiben szükséges, külön tanórák keretében (akár SNI, akár kiemelt tehetség) egyéni fejlesztési terv alapján sajátíthatják el a tananyagot a növendékek. Fontos cél, az eredményesség és az eddigi színvonal megtartása. (Pedagógiai Program, Vezetői-, Pedagógus interjú)

inkább teljesül

1.9.4. A problémák megoldására alkalmas módszerek, jó gyakorlatok gyűjtése, segítő belső (ötletek, egyéni erősségek) és külső erőforrások (például pályázati lehetőségek) és szakmai támogatások feltérképezése és bevonása természetes gyakorlata az intézménynek.

A kis létszám miatt a kapcsolattartás és a tudásmegosztás folyamatos a kollégák között. Szakmai támogatásokat igénybe vesznek, befogadó, nyitott a nevelőtestület. A pedagógusok szívesen megosztják egymással tapasztalataikat, újonnan szerzett tudásukat. Formálisan és informálisan is megtörténik a jó gyakorlatok gyűjtése. Jellemző a segítő szándék, belső tudásmegosztás akár egy-egy versenyre, fellépésre való felkészítés során. Művészeti iskola aktív részvétele a település kulturális életében több lehetőséget kínál a település és a partner intézmények részéről a művészeti tanuló csoportok támogatására. Az alapfokú művészeti iskola mint intézményegység különválasztása és művész szakember intézményegység vezetőnek választása, lehetővé tenné a művészeti iskolákban alkalmazott jó gyakorlatok, módszerek bevezetését, külső erőforrások bevonását. A reflektív szemlélet az intézmény vezetőségre és a művészeti iskolai tantestületre egyaránt jellemző. (Beszámoló, Vezetői és pedagógus interjú)

inkább teljesül

**1. Pedagógiai folyamatok**

**A tevékenységek értékelése:**

A stratégiai és operatív tervezés koherenciájának megvalósulása.

kiemelkedő

Az intézményi stratégiai dokumentumok és a köznevelési célok összhangjának megvalósulása.

megfelelő

A stratégiai tervek megvalósulásának elősegítése a tanévekre bontott éves tervek alkalmazásával.

fejleszthető

Az éves tervek és a beszámolók összhangjának megvalósulása.

megfelelő

A pedagógiai folyamatok követhetők a pedagógusok és az intézmény dokumentumaiban.

kiemelkedő

Az intézményi célok elérését támogató ellenőrzési rendszer működtetése.

megfelelő

Az intézményi önértékelés jogszabálynak megfelelő működtetése.

megfelelő

A pedagógiai program alapelveivel és követelményeivel összhangban álló mérési, ellenőrzési és értékelési rendszer működtetése.

megfelelő

Az ellenőrzés és a mérés, értékelés eredményeinek rendszeres visszacsatolása.

megfelelő

**Fejleszthető tevékenységek:**

Intézményegység-vezetői státusz létrehozása, szakmai belső ellenőrzés bevezetése. Az intézményi önértékelési rendszer jogszabálynak megfelelő működtetése. Az alapfokú művészeti iskola és a művészeti munkaközösség tevékenységeinek részletesebb tervezése, beszámoltatása, elemzése az egész intézményre vonatkozó dokumentumok részeként. A környezetnevelési feladatok konkretizálása az éves tervezési dokumentumaiba.

**Kiemelkedő tevékenységek:**

A zeneművészeti tanszakok pedagógusait az erős hivatástudat, az összetartás és a kiváló együttműködés jellemzi. Az intézményben működő rugalmas helyzetkezelés, megoldás központú problémamegoldás. Az intézmény a fenntartóval a jogszabályok szerint együttműködik, dokumentumai az adott időszak oktatáspolitikai céljaival összhangban készülnek el. Az alapfokú művészetoktatás integrált jelenléte a teljes intézmény működésében.

**2. Személyiség- és közösségfejlesztés**

2.1. Hogyan valósulnak meg a pedagógiai programban rögzített személyiségfejlesztési feladatok?

2.1.1. A beszámolókban és az intézményi önértékelésben követhetők az eredmények (különös tekintettel a pedagógusok tevékenységére).

Az intézményi beszámolók kevésbé tartalmazzák a művészetoktatási iskolára vonatkozó, tanéveben végzett tevékenység eredményét, illetve azok értékelését, elemzését. A Munkatervek tartalmazzák a művészeti iskola oktatók tanulmányi versenyekre való felkészítési szándékát. A beszámolók pedig tartalmazzák a tanéveben végzett tevékenységeket, azok eredményéit rövid leírása, amelyben a tanulók, gyermekek tudásának, képességeinek, egész személyiségének fejlődése, fejlesztése áll a középpontban. Az iskola növendékei gyakran vesznek részt az iskola és a település által szervezett rendezvényeken, koncerteken, kiállítás megnyitókon stb. A művészeti iskola pedagógusai igyekeznek felkészíteni a tanulókat a regionális és megyei szintű megmérettetésekre. A meghirdetett konkrét versenyek eredményeinek felsorolása, valamint a tanév során a rendezvényeken való részvételeit az éves beszámolók tartalmazzák. (Munkatervek, Beszámolók, közétételi lista, Vezetői-, Pedagógus interjú)

inkább teljesül

2.1.2. Támogató szervezeti és tanulási kultúra jellemzi az iskolát.

Az intézmény pedagógusai kiemelt figyelmet fordítanak a gyakorlatorientált oktatásra, a kompetenciák fejlesztésére. A tervezett tevékenységek során a tanulási folyamatot tartják szem előtt. A tanuló személyiségének kibontakoztatása a művészeti nevelés elválaszthatatlan részét képezi a művészetoktatás. A tanulási tevékenység közben és a tanulói közösségi élet során fejlesztik a tanulók önismeretét, együttműködési készségét, kommunikációs képességeit, akaratát, segítőkészségét, szolidaritásérzését, empátiáját. Pedagógiai munkájuk középpontjában a személyre szóló fejlesztés törekvése áll. ( Pedagógiai Program, Beszámolók, interjúk)

teljesül

2.1.3. A tanulók személyes és szociális képességeik felmérésére alkalmas módszereket, eszközöket, technikákat alkalmaznak a pedagógusok az intézményben.

A személyiségfejlesztés céljait szolgálja a művészeti tevékenységre nevelés, a képességek differenciált fejlesztése (értelmi, érzelmi, akarati, esztétikai stb.) és a szükségletek alakítása. Hangszertanulás esetében a napi rendszerességgel történő gyakorlás kialakítása az önuralom kifejlesztését és a hosszú távú célok kitűzésének képességét segítik elő. A kitartás képességének kialakításán túl a pódium készség fejlesztését is elősegíti. A tanulói képességek felmérése a foglalkozások alatt történik. A megfigyelések eredménye alapján választják meg a nevelési-oktatási módszereket (Pedagógiai program, Beszámolók, Vezetői-, Szülői Pedagógus interjú)

teljesül

2.2. Hogyan fejlesztik az egyes tanulók személyes és szociális képességeit (különös tekintettel a kiemelt figyelmet igénylő tanulókra)?

2.2.1. A pedagógusok módszertani kultúrája kiterjed a tanulók személyes és szociális képességeinek fejlesztésére, és ez irányú módszertani tudásukat megosztják egymással.

A művészeti iskola kiemelt figyelmet szentel az egyéni bánásmód megvalósítására.A művészetoktatás kitűnő lehetőség a tanulók személyiségfejlesztésre. A mindennapi gyakorlatban megtörténik a tanulók szükség szerinti korrepetálása és felzárkóztatása. Az egyéni és csoportos művészetoktatás keretében kihasználják az egyéni képességekhez igazított differenciálás lehetőségeit. A zenepedagógusok módszertani kultúrája nagy mértékben elősegíti a tanulók képességeinek fejlesztését, a tanulók érdekében. A csoportos foglalkozásokon a tanmenet minden esetben a tanulók képességeihez igazított. A pedagógusok körében kedvelt gyakorlat az intézmény vezetőjének személyes jelenléte mellett zajló vizsgák, hangversenyek, bemutatók után tartott szakmai megbeszélések, tapasztalatok megosztása (Pedagógiai program, Beszámolók, Vezetői-, Szülői Pedagógus interjú)

teljesül

2.2.2. A fejlesztés eredményét folyamatosan nyomon követik, s ha szükséges, fejlesztési korrekciókat hajtanak végre.

A szakmai diskurzus véleményütköztetése az általános iskolai vezetéssel nem mindig eredményes, az intézményegység-vezető hiánya itt is kiütközik. Elemzések nem készülnek, egymás közötti tanári konzultáció megvalósul. A fejlesztések eredménye a tanulói eredményekben mutatkoznak meg, a mindennapi gyakorlatban (tanórai és tanórán kívüli tevékenységek). A pedagógusok nyomon követik a tanulók fejlődését a fejlesztések során. A fejlesztések eredménye a tanulók hangszerjátékában, a fellépéseken, a vizsgákon és az elért versenyeredményekben mutatkozik meg. A különös figyelmet igénylő tanulók esetében a korrekció a külön foglalkozásban jelenik meg. A tehetségfejlesztést, felzárkóztatást az intézmény feladatként kezeli a mindennapi munkájában. Céljuk a kiemelkedő képességű, kreatív gyermekek személyiségfejlesztése és a hátrányok csökkentése a mindennapokban. (Pedagógiai Program, Beszámolók, Vezetői-, Szülői Pedagógus-, Szülői interjú)

inkább teljesül

2.2.3. A fejlesztés megvalósulása nyomon követhető az intézmény dokumentumaiban, a mindennapi gyakorlatban (tanórai és tanórán kívüli tevékenységek).

A fejlesztések megvalósulása a beszámolók és munkatervek tanúsága szerint inkább az általános iskolára koncentrálódik. Az eredménye az e-naplóban nem jelenik meg, mérhetővé tétele a szereplések, vizsgák során kerül felszínre. A fejlesztések megvalósulása az eredmények alapján a pedagógiai gyakorlatban nyomon követhető. A tanórai tehetséggondozó plusz foglalkozás szaktanári javaslat alapján valósul meg. Tanórán kívüli tevékenység keretében is fejlesztik a tanulókat. Az időszakos megmérettetések (hangversenyek, rendezvények, vizsgák) a fejlődés lépcsőfokait jelentik. (Munkatervek, Beszámolók, Vezetői-, Szülői-, Pedagógus interjú, Pedagógiai program, intézmény bejárás)

inkább teljesül

2.3. Hogyan történik a tanulók szociális hátrányainak enyhítése?

2.3.1. A kiemelt figyelmet igénylő tanulók mindegyikénél rendelkeznek a pedagógusok megfelelő információkkal, és alkalmazzák azokat nevelő, fejlesztő és oktató munkájukban.

A művészeti iskola alapvető funkciója az egyéni képességekhez igazodó tanórai tanulás megszervezése. Az intézmény a zenei nevelés területén nagy gondot fordít a tanulók egyéniségének megismerésére, a személyiségformálásra. Az intézmény vezetősége rendszeresen figyelemmel kíséri a hátrányos helyzetű, sajátos nevelési igényű, és a nehéz szociális háttérrel rendelkező tanulók élethelyzetét, életkörülményeit. Kevés a kiemelt figyelmet igénylő tanulók aránya, de mindegyiküknél rendelkeznek a pedagógusok megfelelő információkkal, és alkalmazzák azokat nevelő, fejlesztő és oktató munkájukban. Az oktató-nevelő munkában érvényesül az egyéni bánásmód, a megsegítés, a differenciálás. (Pedagógiai Program, Vezetői-, Pedagógus interjú)

teljesül

2.3.2. Az intézmény vezetése és érintett pedagógusa információkkal rendelkezik minden tanuló szociális helyzetéről.

Az iskola mérete, tanulói létszáma lehetővé teszi, hogy a tanulókról és szociális helyzetükről megfelelő információkkal rendelkezzenek a zenepedagógusok és a vezető. A művészeti iskola pedagógusai az órarendet sajátos módon készítik el, tisztában vannak a gyermekek napirendjével. A szülőkkel napi kapcsolatban vannak, így természetesen alakulnak ki beszélgetések a szülőkkel, amelyek a tanulók szociális helyzetéről is képet adnak. Kis létszámú csoportok oktatásból fakadóan a gyerekekkel is közeli kapcsolat alakul ki. Az intézmény nyilvántartást vezet a HH gyermekekről. A HH és HHH határozattal rendelkező tanulók mentesülnek a térítési/tandíj fizetése alól. (SZMSZ, Térítésidíj- tandíj szabályzat, Interjúk)

teljesül

2.3.3. Az intézmény támogató rendszert működtet: Felzárkóztatást célzó egyéni foglalkozást szervez, ahol ez szükséges. Integrációs oktatási módszereket fejleszt, és ezt be is vezeti. Képzési-, oktatási programokat, modelleket dolgoz ki vagy át, és működteti is ezeket. Célzott programokat tár fel. Kapcsolatot tart fenn valamely szakmai támogató hálózattal.

Az intézmény megfogalmazza a szociális hátrányok enyhítését segítő tevékenységeket. Alapvető cél a kulcskompetenciák fejlesztése, az egyéni adottságokat figyelembe vevő tehetséggondozás, felzárkóztatás, egyéni képességfejlesztés. Az egyéni haladást illetve az egyénre szabott tanulási módszereket a pedagógusok tehetséggondozással, korrepetálással, fejlesztőfoglalkozásokkal, adaptív tanulásszervezéssel biztosítják. A képességfejlesztés alapjának tartják (különösen a lassabb ütemben haladó tanulóknál) a sok türelmet, a tanulókba vetett hitet és a sok dicséretet. Az iskolai, községi rendezvényeken, fellépéseken, tanulmányi versenyeken nem csak a versenyes tanulókat léptetnek fel, hanem tudatosan készítik a kevésbé jó képességekkel rendelkező növendékeket is, de gondosan figyelnek arra, hogy a szereplés pozitív emlékeket keltsen a tanulókban. A pedagógusok személyre szabott segítséget nyújtanak növendékeiknek.(Pedagógiai Program, Vezetői-, Pedagógus interjú)

teljesül

2.4. Hogyan támogatják az önálló tanulást, hogyan tanítják a tanulást?

2.4.1. Az önálló tanulás támogatása érdekében az intézmény pedagógiai programjával összhangban történik a nevelési-oktatási módszerek, eljárások kiválasztása vagy kidolgozása, és azok bevezetésének megtervezése.

A művészeti iskola oktatás-pedagógiai célja és elsődleges feladata a Pedagógiai Program és a Helyi tanterv szerinti művészetoktatás . Pedagógiai Programban kiemelt cél a tanulás támogatása. . A szakmai dokumentumokban megjelenik a művészet oktatási módszerek alkalmazása, a képességének kialakítása, a tanulási szokások, technikák tanulása, információszerzés lehetőségeinek, korlátainak megismerése. Az iskola egyéni oktatás és a kis létszámú csoportjainak köszönhetően, családias a légkör. A gyermekek egyéni, eltérő képességeinek (a tanulási nehézséggel küzdő, mind a tehetséges tanulók) fejlesztésénél a differenciálást, a kooperatív technikákat, a projektoktatást, a fejlesztő-, tehetséggondozó ("B" tagozat) foglalkozásokat , az empatikus hozzáállást, a személyre szabott fejlesztést nagyon fontosnak tartják. (Pedagógiai Program, interjúk)

teljesül

2.4.2. Az intézmény támogatja a digitális technológia alkalmazását a személyre szabott nevelés-oktatás érdekében, amely figyelembe veszi a tanulók egyéni tanulási igényeit.

Az iskola jól felszerelt, mellyel támogatja a digitális technológia alkalmazását a személyre szabott nevelés-oktatás érdekében, amely figyelembe veszi a tanulók egyéni tanulási igényeit. Az intézvényben a pedagógusok lehetőség szerint aktívan használják a digitális eszközöket. A digitális technologiát, IKT eszközöket alkalmazzák az oktatás-nevelés munkamenetében, csoportos (szolfézs, zenekar) és az egyéni (hangszeres) oktatásban is: digitális feladatok, zenei kíséretek megosztása, személyre szabott darabválasztás internetes verziója. Ezzel maximálisan támogatják a tanulók önálló tanulását, digitális kompetenciájuk fejlesztése mellett. (Helyszíni bejárás: interaktív tábla, Pedagógus-, Szülői interjú: zeneprogramok alkalmazása, okostelefon használata)

teljesül

2.4.3. Az alulteljesítő, tanulási nehézségekkel küzdő és sajátos nevelési igényű tanulók megkülönböztetett figyelmet kapnak.

A pedagógusok hangsúlyozottan figyelnek arra, hogy minden gyermek teljesítményét saját képességeikhez mérjék. A művészeti iskola a hátrányos növendékei részére lehetőséget biztosít az együttesben történő közös zenélésre, mely egész további életére kihatva alapot ad a szabadidő igényes eltöltésére. A tanulási nehézségekkel küzdő tanulók számára szükség szerint, a tanórákon kívül, szerveznek korrepetálást illetve felzárkóztatást. Az egyéni és csoportos művészetoktatás kereteit és szakspecifikus módszereket jól használják felzárkóztatásra és a tanulók motiválására (versenyek, rendezvények, hangversenyek). (Vezetői-, Pedagógus-, Szülői Interjú)

teljesül

2.4.4. A pedagógusok az önálló tanuláshoz szakszerű útmutatást és megfelelő tanulási eszközöket biztosítanak, alkalmazva a tanulás tanítása módszertanát, valamint a sajátos művészetpedagógiai módszereket.

A művészeti iskola rendelkezik megfelelő eszköz- és hangszerparkkal. A nevelő-oktató munka eljárásai, eszközei igazodnak a tanulók életkori sajátosságaihoz, értelmi fejlettségéhez, képességeihez, a pedagógusok személyiségéhez, felkészültségéhez. A zenepedagógusok az egyéniségükkel, szakmai tudásukkal, a korszerű művészetpedagógiai módszerekkel támogatják a tanulók önálló tanulását. A tanórákon a tanulók elsajátítják az önálló gyakorláshoz, szükséges készségeket. Az intézmény, szükség esetén nemcsak hangszert biztosítja az otthoni gyakorláshoz a tanulók számára, hanem az iskolában gyakorlási lehetőségeket is. (Pedagógiai program, helyi tantervek, intézmény-bejárás, Pedagógusi-, Szülői interjú).

teljesül

2.5. Hogyan történik a tanulók egészséges és környezettudatos életmódra nevelése?

2.5.1. Az egészséges és környezettudatos életmódra nevelés elmélete és gyakorlata a pedagógiai programban előírtak szerint a munkatervben szerepel, a beszámolókból követhető.

Az intézmény Pedagógiai programja tartalmazza az Egészségfejlesztési és a Környezeti nevelési programot, amely meghatározta az alapelveket, célokat, területeket az egészséges és környezettudatos életmódra nevelés témakörében. Ezek megvalósítása a munkatervekben és beszámolókban nyomon követhetők. Ezen kívül a művészeti iskolában az egészséges életmódra és a környezettudatosságra nevelésben érvényesülnek a művészetoktatás sajátos lehetőségei. Folyamatos odafigyeléssel, programokkal nevelik a gyermekeket az egészséges és környezettudatos életmódra, valamint a hangszerek ápolásában, karbantartásában, papír-, víz és energia takarékosságban. (Pedagógiai Program, Pedagógus-, Vezetői interjú).

teljesül

2.5.2. A tanórán kívüli tevékenységek alkalmával a tanulók a gyakorlatban alkalmazzák a téma elemeit.

Az intézményben biztosított a megfelelő nyugodt esztétikus, kulturált környezet, a zöld növényzet az iskola udvarában, és az iskola környékének rendben tartása egész évben, amelyhez a művészeti iskola tanulói is hozzá járulnak. A tevékenység az éves rendszeres munka folyamatában, illetve egyéb rendezvények kereteiben valósul meg. Az előadások, bemutatók, kirándulások, táborok megszervezése esetén is fontos, hogy a tanulók környezet-közeli élményhez jussanak. (Pedagógiai Program, Pedagógus-, Vezetői interjú).

teljesül

2.5.3. Az intézményben a tanulóknak lehetőségük van arra, hogy nemcsak tanórákon, hanem egyéb nem tanórai keretek között is foglalkozhassanak a fenntartható fejlődés kérdéseivel.

A gyakorlati alkalmazása az egészséges és környezettudatos nevelés témaheteihez kapcsolódó tevékenységeknek mindennapos. Ebben a környezetben, az intézményben tanulóknak lehetőségük van arra, hogy nemcsak tanórákon, hanem egyéb nem tanórai keretek között is foglalkozhassanak a fenntartható fejlődés kérdéseivel. Iskolai és külső rendezvényeken a tanulók gyakorlatban alkalmazzák a környezettudatosság sajátos elemeit. Az egészséges és környezettudatos életmódra nevelés kérdéseivel az iskola tanulóinak a közösségi programok szerevezése alkalmakból is van lehetőségük foglalkozni pl.: színházlátogatás-, koncertlátogatás-, kirándulások-, részvétel az általános iskola által téma napok, táborok szervezésében. (Vezetői-, Pedagógus-, Szülői interjú)

teljesül

2.6. Hogyan segíti az intézmény a tanulók együttműködését?

2.6.1. A stratégiai programokban és az operatív tervekben szereplő közösségfejlesztési feladatokat megvalósítja az intézmény.

A közösségépítés a művészeti iskolában rendkívül fontos, lévén, hogy egyéni több osztályból érkeznek a tanulók. Ez segít stabilizálni a tanulói létszámot. A közösségfejlesztési szándékok zenepedagógusi részvétellel, az intézményvezetés által is egyre inkább preferált szülői egyetértéssel és támogatással valósulnak meg. Az év közbeni hagyományok felelevenítése, ápolása közösség összekovácsoló erejü pl: Adventi, karácsonyi, farsangi rendezvények stb.). De a versenyekre, fellépésekre való felkészítés több próba megtartásával, a versenyeken, rendezvényeken részvétel, oda utazás vagy ottléte is építőjellegűek, jó hatással van a közösségfejlesztésére. (Munkatervek, Beszámolók, Pedagógus-, Vezetői-, Szülői interjú)

teljesül

2.6.2. A pedagógusok rendelkeznek a közösségfejlesztés folyamatának ismeretével, és az alapján valósítják meg a rájuk bízott tanulócsoportok, közösségek fejlesztését.

A pedagógusok a közösségfejlesztést elsődleges feladatnak tartják. A művészeti iskolában a pedagógusok és a munkaközösség vezető feladataként jelenik meg a közösségépítés. A rájuk bízott tanulók/ csoportok esetében színes programok segítik a közösségfejlesztését a több program kínálattal: Zenei világnap, Nőnap, Tavaszi nap ünnepkörök figyelembevételével advent, karácsonyi, farsang rendezvények, nyílt napok stb. A pedagógus közösségfejlesztési tevékenysége (pl. együttműködési, kapcsolatteremtési készség fejlesztése, sikerek és kudarcok közös feldolgozása, felelősségtudat kialakítása) és a közösségi programok (hangverseny, duók-triók együttes munkája, zenekar) segítik és erősítik a gyerekek összetartozását, segítik a megvalósítást. A szereplések élményszerű átélése bizonyítja, hogy a pedagógusok rendelkeznek a közösségfejlesztési módszerek ismereteivel. (Pedagógiai Program, Vezetői-, Pedagógus-, Szülői interjú)

teljesül

2.6.3. A beszámolókból követhetők az alapelvek és a feladatok megvalósításának eredményei, különös tekintettel az intézményi hagyományok ápolására, a támogató szervezeti kultúrára.

Az intézmény jól kialakult, átlátható, az aktualitásokhoz rugalmasan alkalmazkodó hagyományrendszerrel bír. Az intézményi összesített beszámolókban felsorolják a művészeti iskola által megvalósult és elért eredményeket, és megtartott hagyományos rendezvényeket. Jelenleg a művészeti iskola tevékenységében a hagyományok, az ünnepek megőrzésé a hangsúlyos pl. Zene-, és Nőnapi hangverseny, Mikulás-, Adventi-, Karácsonyi-, Farsangi népszokások, tanszaki koncertek, hangszerbemutatók, rendezvények stb. (Beszámolók, Pedagógus-, Vezetői interjú)

inkább teljesül

2.6.4. Az intézmény gondoskodik és támogatja a pedagógusok, valamint a tanulók közötti folyamatos információcserét és együttműködést.

Az intézményen belüli információ áramlás több irányú, az információcserre folyamatos a tanulók és pedagógusok között. A pedagógusok, valamint a gyermekek között folyamatos és napi szintű az együttműködés. Az információcsere formája elsősorban szóbeli: beszélgetések, megbeszélések, konferenciák, közös programok. A tanév során az intézmény nevelőtestülete az alábbi állandó értekezleteket tartják: tanévnyitó, tanévzáró értekezlet; félévi és év végi osztályozóértekezlet; tájékoztató és munkaértekezletek; nevelési értekezlet; rendkívüli értekezletek (szükség szerint). (SZMSZ, Pedagógiai Program, Munkatervek, Beszámolók, Pedagógus-, Vezetői interjúk)

teljesül

2.7. Az intézmény közösségépítő tevékenységei hogyan, milyen keretek között valósulnak meg?

2.7.1. Közösségi programokat szervez az intézmény.

Az intézményben kiemelt szerepe van a közösségfejlesztésnek (csoportközösség, iskolaközösség, szülői közösség), nagy hangsúlyt fektetnek a közösségi programok szervezésére (évszakünnepek, iskolai ünnepségek zenevilágnapja, karácsonyi, farsangi rendezvények, nőnapi műsor stb. Ezen kívül hangversenybérletet biztosít, a beiskolázás érdekében bemutatókat, hangszersimogatót szervez. (Pedagógiai Program, Vezetői-, Pedagógus-, Szülői interjú)

teljesül

2.7.2. A szülők a megfelelő kereteken belül részt vesznek a közösségfejlesztésben.

A szülők aktívan részt vesznek a közösségfejlesztésben. Segítik a művészeti iskola rendezvényeinek szervezését, lebonyolítását, rendezését, segítik a csoportok versenyekre, fellépésekre jutását. A szülők rendszeresen kapcsolatban vannak az intézmény zenepedagógusaival aktív, kreatív, cselekvő módon részt vesznek az iskola közösségi életében. (Vezetői-, Pedagógus-, Szülői interjú)

teljesül

2.7.3. Bevonják a tanulókat, a szülőket és az intézmény dolgozóit a szervezeti és tanulási kultúrát fejlesztő intézkedések meghozatalába.

A tanulókat és a szülőket is bevonják az intézmény dolgozóival együtt a szervezeti és tanulási kultúrát fejlesztő intézkedések meghozatalába. Az intézkedéseket, döntéseket a testület közösen határozza meg. Az intézményben a diákoknak, szülőknek lehetőségük van arra, hogy bekapcsolódjanak az őket érintő döntések előkészítésébe, véleményt nyilvánítsanak, és változásokat kezdeményezzenek. Az iskolában össz-intézményi szinten diákönkormányzat és szülői szervezet működik. A tanulók észrevételeiket, javaslataikat, a szülők a kérdéseiket, véleményeiket eljuttathatják az iskola vezetéséhez. Szülőkkel való kapcsolattartás formái, tájékoztatásuk szülői értekezleten, faliújságon, személyes beszélgetéseken, fogadóórákon, egyéni konzultációkon történik. A szülők szívesen kapcsolódnak be a csoportprogramokba, támogatják tanulókat versenyekre kíséretébe, ünnepek megszervezésében, fellépéseken. (Pedagógus-, Vezetői-, Szülői interjú)

teljesül

2.7.4. A részvétellel, az intézmény működésébe való bevonódással és a diákok önszerveződésének lehetőségeivel a tanulók és a szülők elégedettek.

A szülői interjú alapján a szülők elégedettek az intézmény és a művészeti iskola mindennapi működésével, a szakmai (oktató-nevelő munka) és közösségfejlesztő tevékenységekkel. Diákönkormányzat összintézményi szinten működik. . A művészeti iskolai tanulói is tagjai az intézményi diákönkormányzatnak. A diákok önszerveződése nem jellemző erre az iskolatípusra. (Pedagógiai program, SZMSZ, Interjúk).

inkább teljesül

**2. Személyiség- és közösségfejlesztés**

**A tevékenységek értékelése:**

A pedagógiai programban meghatározottaknak megfelelő személyiségfejlesztési feladatok megvalósulása.

megfelelő

A tanulók személyes és szociális képességeinek fejlesztése és nyomon követhetőségének megvalósulása.

megfelelő

A tanulók szociális hátrányainak enyhítésére kidolgozott rendszer működtetése.

megfelelő

A pedagógiai programmal összhangban lévő önálló tanulástámogatási gyakorlat megvalósítása.

fejleszthető

A pedagógiai programmal összhangban álló egészséges és környezettudatos életmódra nevelés támogatása.

megfelelő

A pedagógiai programban megfogalmazott közösségfejlesztési feladatokkal összhangban lévő tanulói együttműködés támogatása.

fejleszthető

A több szinten és eredményesen szerveződő közösségépítő programok megvalósulása.

kiemelkedő

**Fejleszthető tevékenységek:**

A művészetoktatási intézményegységre vonatkozó, tanéveben végzett tevékenységek, eredmények munkatervben való részletesebb dokumentálása. Az egészséges és környezettudatos életmódra nevelés erősebb megjelenése a munkatervekben, beszámolókban és a gyakorlatban. A DÖK hatékonyabb működése, a tanulók aktívabb bevonása az iskolai rendezvények szervezésébe.

**Kiemelkedő tevékenységek:**

Támogató szervezeti és tanulási kultúra jellemzi az iskolát a nevelőtestület és az iskolavezetést. Személyre szabott, egyéni bánásmódot hangsúlyozó, differenciáló, tanulóközpontú pedagógiai módszerek, eljárások alkalmazása. Közösségi rendezvényeken való részvétel, bekapcsolódás a település kulturális életébe. A szülőkkel és a pedagógusokkal való kapcsolattartás és gyermek fejlődését támogató kommunikáció.

**3. Az intézményben folyó pedagógiai munkával összefüggő eredmények**

3.1. Milyen eredményességi mutatókat tartanak nyilván az intézményben?

3.1.1. Az intézmény pedagógiai programjának egyik prioritása a tanulás-tanítás eredményessége.

Az intézmény pedagógiai programja nagy hangsúlyt fektet az eredményes nevelésre-oktatásra. Az intézmény és azon belül a művészeti iskola pedagógusai a nevelési tényezők eredményességét folyamatosan figyelemmel kísérik. Az intézmény és az alapfokú művészeti iskola céljait tartalmazza a Pedagógiai Program, többek között a gyermek személyiségének fejlesztése a művészeten keresztül. Fő cél az értékközvetítés és a kultúra iránti nyitott magatartás megalapozása, az értékes művészet megszerettetése és értésére való nevelés. A mérési eredmények az általános iskola tanulás-tanítás mutatóit tartalmazzák, a művészeti iskola mérése nem jelenik meg a dokumentumokban. Megvalósításukat az intézmény dokumentumainak illetve beszámolóinak röviden csatolják vissza. (Pedagógiai Program, Beszámolók, Vezetői interjú)

inkább teljesül

3.1.2. Az intézmény partnereinek bevonásával történik meg az intézményi működés szempontjából kulcsfontosságú sikertényezők azonosítása.

A jogszabályban előírt, az intézmény, illetve a művészeti iskola által azonosított partnerekkel sokoldalú, együttműködő a partnerkapcsolat. A közönségkapcsolatok alakítása fontos része az iskola és a művészeti iskola tevékenységének. Az intézmény specifikumához illeszkedő dinamikus kapcsolatot ápol a helyi önkormányzattal, a település Német és Roma Önkormányzatokkal, a Komlói Kistérség Többcélú Önkormányzati Társulás Családsegítő és Gyermekjóléti Szolgálattal, a megyei alapfokú művészeti iskolákkal, a település társintézményekkel, kulturális szervezetekkel stb. Az együttműködés elsősorban a közös rendezvények létrehozásában nyilvánul meg. A kooperáció elősegíti a külső erőforrások hatékony felhasználását. (Pedagógiai Program, SZMSZ, interjúk)

teljesül

3.1.3. Nyilvántartják és elemzik az intézményi eredményeket: tanév végi eredmények – tantárgyra, 2 évre vonatkozóan, versenyeredmények: országos szint, vármegyei szint, tankerületi szint, települési szint, továbbtanulási mutatók, vizsgaeredmények, elismerések, lemorzsolódási mutatók (évismétlők, magántanulók, kimaradók, lemaradók), elégedettségmérés eredményei (szülő, pedagógus, tanuló), neveltségi mutatók stb.

Az alapfokú művészetoktatás eredményei részben, jellemzően össz-intézményi szinten jelennek meg a beszámolókban. Tanév végi eredmények, vizsgaeredmények, versenyeredmények, elégedettségmérési eredmények a művészeti iskolára vonatkozóan nem olvashatóak a dokumentumokban. A munkatervekben nem jelenik meg az előző évi értékelésekre építve kiemelt fejlesztési terület. (pl.: a növendék létszám csökkenésének a megállítása, a fejlesztésre szoruló tanulók felzárkóztatása, hátrányos helyzetű tanulók támogatása). (Dokumentumelemzés, éves munkatervek, beszámolók, intézkedési tervek, Interjúk).

inkább teljesül

3.2. Milyen szervezeti eredményeket tud felmutatni az intézmény?

3.2.1. Az intézmény kiemelt nevelési céljaihoz kapcsolódó eredmények alakulása az elvártaknak megfelelő.

Megállapítható, hogy a tanulók képességeihez, a környezeti lehetőségekhez mérten a nevelés céljaihoz kapcsolódó eredmények az elvártnak megfelelőek. A tehetséggondozás, felzárkóztatás és a közösségfejlesztés területén eredményesen végzik feladataikat a művészeti iskola pedagógusai. A Közzétételi listában és az 5 éves periódus mérési mutatói igazolják a művészeti iskola eredményességét, igazodnak az intézmény elvárási rendszerhez és a fenntartó elvárásaihoz. (Beszámolók, Vezetői-, Pedagógus interjú)

inkább teljesül

3.2.2. Az intézmény nevelési és oktatási célrendszeréhez kapcsolódóan kiemelt tárgyak oktatása eredményes, amely mérhető módon is dokumentálható (versenyeredmények, felvételi eredmények stb.).

A művészeti iskola helyi tanterve tartalmazza a mérés-értékelését. Itt a kiemelt tárgy az adott művészeti főtárgy. Az iskolában folyó színvonalas oktató munkát a megyei versenyeredmények igazolják, valamint a tanulók aktívan és rendszeresen részt vesznek az iskola és település kulturális életében. A szép eredményeket igazolják a pedagógusok folyamatos és színvonalas felkészültsége. Az eredményeket feljegyzik a beszámolókban de ennek elemzése, értékelése, visszacsatolása hiányos. (Beszámolók, Vezetői-, Pedagógusi interjúk).

inkább teljesül

3.2.3. Az eredmények eléréséhez a munkatársak nagy többsége hozzájárul.

A művészeti iskola pedagógusai felelősségteljesen együttműködnek, azonos értékrendet képviselnek, összetartóak az elérendő célok elérésének érdekében. Az iskola minden pedagógusa törekszik a magas színvonal biztosítására. ( Vezetői-, Pedagógus interjú)

teljesül

3.2.4. Az intézmény rendelkezik valamilyen külső elismeréssel.

Kiválóra minősített Művészetoktatási Intézmény. A település önkormányzata, a Német Nemzetiségi Önkormányzat és a németországi testvértelepülés önkormányzatának elismerő oklevele a hosszútávú partnerségi együttműködésért és a közösségi rendezvényeken való részvételért részesítette az intézményt. A művészeti iskola pedagógusai erős hivatástudattal rendelkeznek, mindannyian hozzájárulnak az eredmények eléréséhez. ( Vezetői-, Pedagógus interjú)

teljesül

3.3. Hogyan hasznosítják a belső és külső mérési eredményeket?

3.3.1. Az intézmény vezetése gondoskodik a tanulási eredményességről szóló információk belső nyilvánosságáról.

A tanulási eredmények a félévi és tanév végi osztályzatokban és versenyeredményekben mutatkoznak meg. A művészeti iskola eredményességéről szóló információkat (versenyeredmények, fellépések) az intézmény vezetése nyilvánosságra hozza az iskola honlapján, valamint a facebook internetes közösségi oldalon. Biztosított a belső nyilvánosság, a tanulási eredményességről szóló információk eljutnak a pedagógusokhoz. A tantermek falait a tanulási eredmények bizonyítékai, elismerések, oklevelek, emléklapok díszítik. A kollégák közötti közvetlen kapcsolat és szoros szakmai együttműködés, valamint a szülőkkel való kapcsolattartás az információk áramlását segíti. (Beszámolók, iskola honlapja, Iskolabejárás, Vezetői-, Pedagógus-, Szülői interjú)

teljesül

3.3.2. Az eredmények elemzése és a szükséges szakmai tanulságok levonása és visszacsatolása nevelőtestületi feladat.

Az eredmények közös elemzése, tanulságok levonása az intézményi és a szakmai/művészeti munkaközösség szinten valósul meg. A helyi és vidéki szereplések alkalmával bemutatott produkciók adják leginkább a legjobb visszacsatolást. Ezt azonnal közvetlen visszajelzést jelent a pedagógusok és a fellépő tanulók számára. A különböző fellépéseken, helyi koncerteken, települési rendezvényeken, szakmai vizsgákon leszűrt tapasztalatok elemzése a nevelőtestületi és a művészeti munkaközösség értekezleteken, illetve megbeszéléseken történik. Az eredmények elemzése és a szakmai tanulságok levonása a dokumentumokból nem olvasható ki. (Beszámolók, Vezetői-, Pedagógus-, Szülői interjú)

inkább teljesül

3.3.3. A belső és külső mérési eredmények felhasználásra kerülnek az intézményi önértékelés eljárásában.

A helyszínen betekintést nyerhettünk az előző önértékelés dokumentumaiba, amely erősen az általános iskolára fókuszálva, képet mutatott számunkra a belső és külső mérési eredményekről. Az intézményi dokumentumokban és a mindennapokban látható a mérési eredmények (versenyek, vizsgák) követése. A művészeti nevelés eredményei közvetve jelennek meg. Az eredmények a további eljárásokra hatással vannak. Az intézmény vezetője hasznosnak tartja, mert ezáltal felismerhetők a hiányosságok, megállapíthatók a gyengeségek, erősségek.(Beszámolók, Vezetői-, Pedagógus interjú, elégedettségmérési kérdőívek)

inkább teljesül

3.4. Hogyan kísérik figyelemmel a tanulók további tanulási útját?

3.4.1. A tanulókövetésnek kialakult rendje, eljárása van.

A tanulókövetésnek nincs kialakult rendje, eljárása a művészeti iskolában. A szaktanárok mindig beszámolnak volt tanítványaik továbbtanulásáról. Személyes kapcsolatokon keresztül a pedagógusok tudnak volt tanítványaik további tevékenységéről. Vannak tanítványaik, akik visszajárnak segíteni a zenekari fellépéseken. (Beszámolók, Vezetői-, Pedagógus interjú)

inkább teljesül

3.4.2. A tanulók további eredményeit felhasználja a pedagógiai munka fejlesztésére.

A művészeti képzésben a tanulói eredmények elemzése a pedagógiai munka fejlesztésének alapját képezik. A tanulók művészetoktatásba történő bevonása mindenképpen olyan mutató, melyet pozitív eredményként könyvel el az iskola. Minden eredményt felhasználnak a pedagógiai munka fejlesztésére. A pedagógus saját munkájában tapasztalt pozitívumok, jól bevált, eredményt hozó módszerek beépülnek a tanulók egyéni fejlesztési programjába. A tapasztalatokat, az új módszereket, belső tudásmegosztó fórumokon közzé teszik, szakmai megbeszéléseken együttesen megvitatják. (Intézményi elvárásrendszer, Vezetői-, Pedagógus interjú)

teljesül

**3. Az intézményben folyó pedagógiai munkával összefüggő eredmények**

**A tevékenységek értékelése:**

Az eredményességi mutatók nyilvántartása, az eredmények rendszeres elemzése és azok visszacsatolásának megvalósulása.

megfelelő

A kiemelt nevelési és oktatási célok elvárásainak megfelelő eredmények teljesülése.

kiemelkedő

A belső és külső mérési eredmények intézményi szintű közös elemzése, a szakmai tanulságok levonása és visszacsatolása.

megfelelő

Kidolgozott és gyakorlatban működő a tanulók tanulási útjának követése.

fejleszthető

**Fejleszthető tevékenységek:**

A művészeti iskola eredményeinek alaposabb elemzése és a jövőre vonatkozó következtetések, stratégiák kidolgozása. A művészetoktatás eredményeinek hangsúlyosabb bemutatása. A tovább tanulók, valamint a művészeti pályát választó növendékek nyomon követési rendszerének kidolgozása, dokumentálása.

**Kiemelkedő tevékenységek:**

Elkötelezett művészeti iskolai nevelőtestületi munka, a pedagógusok toleranciája, elfogadó attitűdje. A stratégiai dokumentumokban megfogalmazott oktatási - nevelési célok megvalósítása.

**4. Belső kapcsolatok, együttműködés, kommunikáció**

4.1. Milyen pedagógus szakmai közösségek működnek az intézményben, melyek a fő tevékenységeik?

4.1.1. Az intézményben a különböző szakmai pedagóguscsoportok együttműködése jellemző (munkaközösségek, egy művészeti ágban, egy tanszakon tanító pedagógusok közössége).

Az intézményben 4 munkaközösség működik. Az alapfokú művészeti iskola pedagógusai alacsony létszáma miatt egy közös munkaközösséget alkotnak az általános iskola rajz és ének-zene kollegákkal együtt. Az intézmény vezetősége gondoskodik és koordinálja a pedagógus munkakörében foglalkoztatottak és a művészeti pedagógusok munkáját. A művészeti-szakmai munkacsoport együttműködése folyamatos, rendszeres: közreműködnek projektnapok lebonyolításában, tartanak hangszersimogatót, saját hagyományuk a karácsonyi és nőnapi koncert, de működtetnek zenekart, eseti kamaracsoportokat hoznak létre (SZMSZ, interjúk)

inkább teljesül

4.1.2. A pedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembevételével határozzák meg.

A művészeti iskolának nincs külön munkaterve, az általános iskolai munkatervben rögzítik a várható feladatokat. A művészetoktatással kapcsolatos feladatok az intézményi munkaterv részeként, integráltan jelennek meg. A feladatokat az intézményvezető irányításával közösen határozzák meg. (helyszíni dokumentum elemzés, beszámolók, munkatervek, Interjúk)

inkább teljesül

4.1.3. A szakmai közösségek vezetőinek hatás- és jogköre tisztázott.

Az intézményi dokumentumok körülhatárolják a szakmai közösségek feladatait. A művészeti oktatásban érintett pedagógusok nem alkotnak önálló munkaközösséget, illetve egy művészeti munkaközösséget alkotnak az általános iskolában művészetet tanított kollégákkal. (Pedagógiai program, SZMSZ, Interjúk, alapdokumentumok vizsgálata)

teljesül

4.1.4. Csoportok közötti együttműködésre is sor kerül az intézményben, amely tervezett és szervezett formában zajlik.

Az intézményi munkaközösségek alsó és felső tagozatos pedagógusok dolgoznak együtt. A művészeti iskola kollégái is együttműködve szervezik az iskola munkáját. A projektek megvalósításában szervezetten dolgoznak a résztvevők. Az intézmény által megszervezett rendezvényekre való felkészítés is összehangoltan történik. Az iskola programjaiban is szoros az együttműködés. A zenepedagógusok közös programokra, települési rendezvényekre, ünnepekre készítenek fel növendékeket, többek között kamarazenei produkciókkal, amelyek kooperációt kívánnak. (Beszámolók, vezetői-, pedagógus interjú)

teljesül

4.1.5. Az intézmény vezetése támogatja, ösztönzi az intézményen belüli együttműködéseket, és az intézmény céljainak elérése érdekében támaszkodik a munkájukra.

Az intézmény vezetése, támogatja és ösztönzi az intézményen belüli - de az intézményen kívüli - együttműködéseket is. Folyamatos a részvétel különböző iskolai és települési rendezvényeken, ami segíti a művészeti iskola pozitív megítélését, művészeti tevékenységük növeli az intézmény sokszínűséget, az intézmény "imázsát". Az iskola vezetősége támogatja a művészeti iskolában belüli zenepedagógusok közötti együttműködéseket. Nyitott a kezdeményezésekre, támogatja a szakmai tevékenységeket. (Vezetői- Pedagógus interjú)

teljesül

4.1.6. A munkaközösségek, tanszakok bevonásával történik a pedagógiai folyamatok megvalósításának ellenőrzése, értékelése.

A Pedagógiai program tartalmazza az ellenőrzés, értékelés megvalósulásának módját. A művészetoktatásban érintett pedagógusok munkájának ellenőrzése és értékelése intézményi szinten szabályozottan működik. Az ellenőrzést az intézményvezető és igazgatóhelyettes végzik. A pedagógiai folyamatok megvalósításának ellenőrzése és értékelése a művészeti iskola pedagógusainak bevonásával történik, de a visszacsatolás nem történik meg. A művészeti iskolában a zenepedagógusok szakmai csoportja, a tanszaki hangversenyeken, fellépéseken, félévi, év végi vizsgákon együtt vesznek részt. A hangversenyek, szereplések, vizsgák utáni szakmai megbeszélések rendszeresek. (Pedagógiai Program, Pedagógus-, Vezetői interjú)

inkább teljesül

4.1.7. A tanulók nevelése-oktatása érdekében a szakmai közösségek tevékenységén túl a pedagógusok kezdeményezően együttműködnek egymással és a pedagógiai munkát segítő szakemberekkel a felmerülő problémák megoldásában.

Az intézménynek szoros a szakszolgálatokkal való kapcsolattartás, de a zenepedagógusnak nem igazán van szüksége a pedagógiai munkát segítő szakemberek igénybevételére, segítségére. A művészeti iskola pedagógusainak a mentalitására alapvetően az elfogadás, a nyitottság, a problémamegoldás a jellemző. A tanulók érdekeit szem előtt tartva vesznek részt szakmai kooperációkban. A zenepedagógusok kezdeményezően együttműködnek egymással és az általános iskola kollégáival a tanulók nevelése-oktatása érdekében. Az intézményen belül rendszeres a pedagógusok informális konzultációja.(Beszámolók, Pedagógus interjú, Vezetői interjú)

teljesül

4.2. Hogyan történik a belső tudásmegosztás az intézményben?

4.2.1. Az intézményben magas színvonalú a szervezeti kultúra és a szakmai műhelymunka.

Az intézményi műhelymunka színvonala az elvárásoknak megfelelő. A jó gyakorlatok és tapasztalatok gyűjtése, szakmai támogatások feltérképezése és bevonása természetes gyakorlata az intézménynek. Az intézmény vezetése a munkafolyamatok tervezésénél figyelembe veszi a művészeti iskola pedagógusai véleményét. Az együttműködés a közösségfejlesztésében, az iskolai rendezvények szervezésében, a szakmai beszélgetésekben, tudásmegosztásban, a megújulás igényeiben valósul meg. Jellemző a pozitív munkahelyi légkör. (Beszámolók, Pedagógus interjú, Vezetői interjú)

teljesül

4.2.2. Az intézményben rendszeres, szervezett a belső továbbképzés, a jó gyakorlatok ismertetése, támogatása.

A továbbképzési program tartalmazza a feltételeket, a programban való részvételi lehetőséget. Megfelelő a belső tudásmegosztás, a tantestületen belüli információáramlás. Az innovatív szemlélet miatt fontos a folyamatos tapasztalatcsere. A művészeti iskola pedagógusai rendszeres kapcsolatban állnak egymással, így a tapasztalatok, az alkalmazott módszerek megosztása rendszeres. Egy kolléga saját kidolgozott jó gyakorlatának publikációján dolgozik, melyet több éves tanítási innováció, kipróbálás előzött meg. A tudásmegosztás és jó gyakorlatok átadásának helye a tanári szoba, és a kötetlen beszélgetések. Az intézményben rendszeresen tartanak belső továbbképzésnek minősülő, jól működő és hasznos művészet-pedagógiai programokat (pl: nyilvános meghallgatások , vizsgák, bemutatóórák, házi hangversenyek) (Pedagógiai Program, továbbképzési program, Vezetői-, Pedagógus interjú)

teljesül

4.2.3. A belső tudásmegosztás működtetésében a munkaközösségek, tanszakok komoly feladatot vállalnak.

Nyomon követhető a hétéves kötelező továbbképzési ciklus, a kollégák lehetőséget kapnak a továbbképzéseken való részvételre, valamint a belső tudásmegosztásra, tapasztalatcserére is. A pedagógusok munkája összehangoltan működik és az intézmény céljait szolgálják. A belső tudásmegosztásra a szóbeli tapasztalatcsere a jellemző. A pedagógusok egy-egy verseny, továbbképzés, óralátogatások tapasztalatait a szakmai megbeszélés keretében, baráti beszélgetések alkalmával osztják meg egymással. (Pedagógiai Program, Vezetői-, Pedagógus interjú)

teljesül

4.3. Hogyan történik az információátadás az intézményben?

4.3.1. Kétirányú információáramlást támogató kommunikációs rendszert (eljárásrendet) alakítottak ki.

Az intézmény vezetése a tájékoztatás különböző formáit alkalmazza, melyet az SZMSZ szabályoz. Az információ átadásának folyamatossága az intézményben változó. Az intézmény vezetősége által használt kommunikáció: elektronikusan (kör e-mail), internetes felületen, SMS-ben, személyesen, telefonon, értekezleteken. Egyéb kommunikációs csatornák: személyes találkozás, Facebook, e-mail, Zoom, Skype, Messenger. A szülők és diákok felé írásos (tájékoztató füzet) elektronikus úton (e-mail), KRÉTA rendszeren keresztül, Messenger, Facebook- zárt csoport, iskola honlapja, de szóban is. (Szülői-, Pedagógus-, Vezetői interjú)

teljesül

4.3.2. Az intézményben rendszeres, szervezett és hatékony az információáramlás és a kommunikáció.

Az SZMSZ rögzíti a kapcsolattartás formáit. Hatékonyan használják a formális és informális kommunikációs eszközöket. Napi szintű a vezetők között a kommunikáció. Évente több szülői értekezlet, folyamatos találkozó a tanulókkal. Fontos számukra a szülők folyamatos tájékoztatása az iskola működéséről és a szülői véleményének folyamatos megismerése az igényekhez igazodó oktatás megteremtésének érdekében. A közvetlen kapcsolattartás színterei között a fogadóórákat, az iskolai nyílt napot, a bemutatóórákat, a személyes beszélgetéseket és a szülői értekezleteket használják.(SZMSZ, Pedagógiai Program, interjúk)

teljesül

4.3.3. Az intézmény él az információátadás szóbeli, digitális és papíralapú eszközeivel.

A vezetőség él az információátadás szóbeli, digitális és papíralapú eszközeivel. A napi kapcsolattartás személyesen, telefonon, e-mailben, online csoportok létrehozásával történik. A szülők is minden tájékoztatást megkapnak személyesen, és e-mailen keresztül is KRÉTA rendszer segítségével. Az intézmény honlapot és közösségi oldalt is működtet valamint elektronikus naplót használ. (SZMSZ, KRÉTA e-napló, iskola honlapja, Vezetői-, Pedagógus interjú)

teljesül

4.3.4. Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.

A művészeti iskolában sok fajta eszköz áll rendelkezésre az ismeretek és információk hozzájutásához. A vezetőség részéről folyamatos az információáramlás. A munkatársak számára biztosított a szükséges információkhoz való hozzáférés személyes tájékoztatás, közös levelező rendszer (e-mailek), telefon, értekezletek, honlap, valamint a faliújságon való megjelentetés. Lehetőségük van a pedagógusoknak konferenciákon, továbbképzéseken gyarapítani ismereteiket. (Vezetői-, Pedagógus interjú)

teljesül

4.3.5. Az értekezletek összehívása célszerűségi alapon történik, résztvevői a témában érdekeltek.

Az SZMSZ állandó és rendkívüli értekezlet lehetőségét is tartalmazza. Az értekezletek összehívása rendszeres és célszerűségi alapon is történik, résztvevői a témában érdekeltek. A tantestület tagjai napi szinten találkoznak, az aktuális problémák így naprakészen kezelhetők. Az értekezletek az éves munkatervekben nyomon követhetőek. Rendkívüli értekezletekre is kerül sor. Ezen kívül vannak véletlenszerűen tartott szakmai megbeszélések is, amelyek az aktuális munkafolyamatok közben is létre jöhetnek. (SZMSZ, Vezetői-, Pedagógus interjú)

teljesül

4.3.6. A munka értékelésével és elismerésével kapcsolatos információk szóban vagy írásban folyamatosan eljutnak a munkatársakhoz.

A fontos információk szóban vagy írásban folyamatosan eljutnak a munkatársakhoz. Az intézmény vezetősége részéről folyamatos visszajelzést, biztatást, segítséget kapnak a művészeti iskola pedagógusai a pedagógiai kultúrájukról, módszereikről. Szakmai elemzés, értékelés az elvégzett munkáról szakmai intézményegység-vezető hiánya miatt nincs, segítséget, visszacsatolást ezen a területen nem kapnak a zenepedagógusok. (Vezető-, Pedagógus interjú)

inkább teljesül

**4. Belső kapcsolatok, együttműködés, kommunikáció**

**A tevékenységek értékelése:**

A pedagógusok többszintű együttműködésének és szakmai munkájuk intézményi célokkal összhangban történő megvalósulása.

kiemelkedő

Rendszeres, magas színvonalú belső tudásmegosztás.

megfelelő

Folyamatos és hatékony, több csatornán működő kommunikációs rendszer működése.

kiemelkedő

**Fejleszthető tevékenységek:**

A belső tudásmegosztás szervezett formájának kialakítása és dokumentálása. Művészeti iskolai külön munkaterv/beszámoló készítése. A művészeti iskolai pedagógiai és szakmai folyamatok megvalósításának hiteles ellenőrzése, értékelése.

**Kiemelkedő tevékenységek:**

A művészeti iskola pedagógusai és az intézményvezető elhivatottsága, szakmai intenzitása. A belső kapcsolatokra az őszinteség, a bizalom és a nyitottság jellemző. Az intézményi információátadás szóbeli, digitális, és papíralapú eszközeinek alkalmazása. A kollégák közötti szakmai együttműködés.

**5. Az intézmény külső kapcsolatai**

5.1. Melyek az intézmény legfontosabb partnerei?

5.1.1. Az intézmény pedagógiai programjával összhangban a vezetés irányításával megtörténik a külső partnerek azonosítása, köztük a kulcsfontosságú partnerek kijelölése.

Az intézmény külső kapcsolatai - köztük a kulcsfontosságú partnerek - megjelennek az SZMSZ-ben. A dokumentum tartalmazza a kapcsolattartás rendszerét és módját. Az intézmény a Pedagógiai Programjában, SZMSZ-ében beazonosította partnereit. Kiemelt partnerként említi a Szülőket, a helyi-, a Német és a Roma Önkormányzatot, a Pécsi Tankerületi Központot, Kistérség Többcélú Önkormányzati Társulás Családsegítő és Gyermekjóléti Szolgálat Szászvár Mikrokörzetét, az iskolát támogató alapítvány kuratóriumát, a Pécsi Pedagógiai Oktatási Központot . Számos kapcsolódási pontot említ együttműködésük kapcsán pl.: iskolai, városi ünnepségek, a hagyományőrzés. A partnerek meghatározása az intézményi dokumentumokban követhető. (Pedagógiai Program, SZMSZ, Vezetői-, Pedagógusi-, Szülői interjúk)

teljesül

5.1.2. A külső partnerek köre ismert az intézmény munkavállalói számára.

Az intézmény dokumentumain keresztül is megismerhető a külső partneri kör a munkavállalók számára. A település társintézményeivel jó viszonyt ápol az intézmény. Az intézmény vezető és a művészeti iskola pedagógusai számára elengedhetetlenül fontos az országos, városi, környező települések művészeti iskoláival való folyamatos kommunikáció és szakmai kapcsolat gondozása. Meghívják képviselőiket az iskola kiemelt rendezvényeire, ahol a személyes kapcsolattartás is biztosított. (Tanévnyitó, tanévzáró, Pedagógiai Program, SZMSZ, Vezetői-, Pedagógusi-, Szülői interjú )

teljesül

5.2. Mi az egyes partneri kapcsolatok tartalma?

5.2.1. Az intézmény az azonosított partnerekkel kapcsolatos tevékenységekről tartalomleírással is rendelkezik.

A külső partnerekkel való együttműködési területeket főbb tevékenységi körönként csoportosítva az SZMSZ tartalmazza. A művészeti rész külön tartalomleírással nem rendelkezik, de a kapcsolat a külső partnerekkel végigkövethető. Lényegre törő tartalomleírás van, mindig az éves munkaterv tartalmazza a konkrét feladatokat és a hozzá tartozó partneri kapcsolatokat. A szülőkkel való kapcsolattartás személyesen és telefonon történő megbeszéléseken túl a tanárok internetes felületen csoportot alakítottak a diák csoportok számára, továbbá valamennyi tanáruk utolérhető az internetes postafiókja által. (Beszámolók, interjúk)

teljesül

5.2.2. Az intézmény terveinek elkészítése során megtörténik az érintett külső partnerekkel való egyeztetés.

Az érintett külső partnerekkel való egyeztetés szóbeli alapon történik. A külső partnerekkel kapcsolatos szervezési feladatokat, egyeztetéseket a intézményvezető látja el, szükség esetén az igazgatóhelyettes, a vezetői feladatmegosztás értelmében. A szóbeli és írásbeli megállapodást követően az éves tervbe kerülés előtt a művészeti munkaközösség vezetővel , valamint zenepedagógus kollégákkal az igények egyeztetésre kerülnek. (Vezetői-, Pedagógus interjú)

teljesül

5.2.3. Rendszeresen megtörténik a kiemelt kulcsfontosságú partnerek igényeinek, elégedettségének megismerése.

A stratégiai fontosságú partnerek elégedettsége kiemelten fontos az iskola számára. Az intézményvezető személyes kapcsolattartása meghatározó a kulcsfontosságú partnerekkel. Rendszeresen megtörténik a kiemelt fontosságú partnerek igényeinek, elégedettségének megismerése. A koncertek, szereplések rendezvények után, lehetőség nyílik a partneri visszajelzések meghallgatására, amelyeket a jövőbeni munka kapcsán figyelembe vesz az intézmény. (Pedagógus-, Vezetői interjú, Pedagógiai Program)

teljesül

5.2.4. Rendszeres, kidolgozott és követhető az intézmény panaszkezelése.

Az intézmény rendelkezik megfelelő panaszkezelési szabályzattal. A panaszok kezelése formális és közvetlen informális csatornákon működik. A növendékek illetve szüleik az esetlegesen felmerülő problémát, kérést a szaktanár irányába fogalmazzák meg. Ha ez túlmutat a pedagógusi hatáskörön, akkor az igazgatóhelyetteshez, illetve az intézményvezetőhöz fordulnak a megoldásért. (iskola honlapja, helyszíni dokumentumelemzés, Pedagógus-, Vezetői interjú-, Szülői interjú)

teljesül

5.3. Hogyan kapnak tájékoztatást a partnerek az intézmény eredményeiről?

5.3.1. Az intézmény vezetése a jogszabályban előírt módon eleget tesz tájékoztatási kötelezettségeinek.

Az intézmény vezetése a jogszabályban előírt módon eleget tesz tájékoztatási kötelezettségeinek. Az intézmény honlapján minden szükséges információ megtalálható, amely a külső partnerekkel való kapcsolattartás hitelességét és eredményességét szolgálja. A szülők, tanulók tájékoztatása szóban, írásban egyaránt megtörténik. A szülők, tanulók, érdeklődők tájékoztatásának formái, a dokumentumok nyilvánossága az SZMSZ-ben rögzítésre kerültek. Az intézmény biztosítja a dokumentumok elérését, a nyilvánosságot, a tájékoztatás megtörténik az intézmény honlapján, valamint a KIR rendszerében is. (SZMSZ, iskola honlapja, Pedagógus-, Vezetői interjú-, Szülői interjú)

teljesül

5.3.2. Az intézmény a helyben szokásos módon tájékoztatja külső partereit (az információátadás szóbeli, digitális vagy papíralapú).

Az SZMSZ részletesen tartalmazza a szülők és a további külső partnerek tájékoztatásának módjait: az információátadás szóbeli, digitális, papíralapú. Az elektronikus napló használatával a szülők naprakész információkat kapnak gyermekeik előmeneteléről, iskolai tevékenységükről. Az iskola honlapot és közösségi oldalt is üzemeltet, amelyeken keresztül folyamatos tájékoztatást nyújtanak eredményeikről, az iskolai életről és rendezvényeikről. (SZMSZ, interjúk, iskola honlapja, közösségi oldal)

teljesül

5.3.3. A partnerek tájékoztatását és véleményezési lehetőségeinek biztosítását folyamatosan felülvizsgálják, visszacsatolják és fejlesztik.

A tájékoztatásra vonatkozó visszajelzésekre nyitottan reagál az intézmény vezetése. Az intézményvezető megbeszéli a művészeti munkaközösség vezetővel, valamint a zenész kollégákkal az aktuális tanév vállalt feladataikat, majd beépíti ezeket a munkatervbe, beszámolóba. Tanév végén a művészeti iskola visszajelzést kap a munkájáról. Az aktuális rendezvényekről, versenyekről felkerülnek a fotók, oklevelek az iskola honlapjára, iskola hirdető táblára. Az országos ellenőrzések, tanfelügyeleti ellenőrzések, pedagógus minősítések és belső ellenőrzések által is kap visszajelzést az intézmény a munkájáról. (Vezetői, Pedagógus interjú)

teljesül

5.4. Hogyan vesz részt az intézmény a közéletben (települési szint, járási/tankerületi szint, vármegyei szint, országos szint)?

5.4.1. Az intézmény részt vesz a különböző társadalmi, szakmai szervezetek munkájában és a helyi közéletben.

Az intézmény, ezen belül a művészeti iskola fontos feladatnak tartják a település kulturális életébe történő aktív bekapcsolódását. A Polgármesteri Hivatallal és a települési Nemzetiségi Önkormányzatokkal, tehetségsegítő-, és civil szervezetekkel, valamint a Művelődési Házzal is szoros kapcsolatrendszert alakítottak ki. Művészeti iskola tanárai és diákjai szívesen működnek közre település különböző rendezvényein. (Beszámolok, Vezetői-, Pedagógus-, Szülői interjú interjú)

teljesül

5.4.2. A pedagógusok és a tanulók részt vesznek a különböző helyi/regionális rendezvényeken.

Az iskola tanárai és növendékei igyekeznek a lehetőségük szerint, felkészíteni növendékeket és részt venni helyi-, területi-, megyei, zenei rendezvényeken, versenyeken, szakmai találkozókán. A fellépések, koncertek emlékét lehet látni az iskola tantermeiben falán kifüggesztett emléklapok, oklevelek, emléktárgyak és más elismerések. A tanulók rendszeresen szerepelnek szakmai rendezvényeken, megmérettetéseken. (Beszámolok, Vezetői-, Pedagógus-, Szülői interjú interjú)

inkább teljesül

5.4.3. Az intézmény kiemelkedő szakmai és közéleti tevékenységét elismerik különböző helyi díjakkal, illetve a díjakra történő jelölésekkel.

A vezetői interjú alapján, a művészeti iskola munkáját szóbeli dicsérettel és köszönettel ismerik el szakmai és közéleti tevékenységüket a községben. Díjakra történő jelölés nem volt. A művészeti iskola pedagógusainak, diákjainak mind a szakmai, mind a közéleti tevékenységét elismeri a település és a fenntartó is. (Beszámolók, Facebook, honlap információi, interjúk)

inkább teljesül

5.4.4. Az intézmény a fenntartható fejlődés pedagógiájának megvalósítása érdekében együttműködik más intézményekkel, szervezetekkel is, támogatja a pedagógusok és tanulók részvételét olyan projektekben, amelyek erősítik a résztvevőkben a fenntartható fejlődés szemléletmódját.

A környezeti nevelés, fenntartható fejlődés a pedagógiai programban megjelenik, a tervezési dokumentumokban kevésbé. Az interjúkban elhangzottak alapján, megfogalmazásra kerültek a következők a pedagógusi gyakorlatban: egészség megőrzés, fokozott figyelem a tisztaságra a környezetünkben, szelektív hulladék gyűjtés. Az intézmény célja és feladata a természeti-, környezeti-, egészségvédelmi- nevelés: pl.: iskolán belüli és iskola körüli zöld területek ápolása; iskola környezetének tisztán tartása; víz- és energiatakarékosságra való törekvés; szelektív hulladék gyűjtés; stb.(Iskolabejárás, helyszíni dokumentumelemzés, Vezetői, Pedagógus interjú)

teljesül

**5. Az intézmény külső kapcsolatai**

**A tevékenységek értékelése**:

A pedagógiai program céljainak megvalósítását támogató partneri kapcsolatok kialakítása.

megfelelő

A partnerekkel való együttműködés az intézményi dokumentumokban szabályozott.

megfelelő

A partnerek tájékoztatása rendszeres, szabályozott.

megfelelő

Az intézmény közéletben való részvétele nyomon követhető.

kiemelkedő

**Fejleszthető tevékenységek:**

Az alapfokú művészeti iskolának, a helyi közösségben betöltött sajátos szerepének hangsúlyosabb dokumentálása. A partneri elégedettség monitorozása, objektív mérésen alapuló rendszeres információ-gyűjtés kidolgozása. A külső elismerések érdekében felterjesztések készítése.

**Kiemelkedő tevékenységek:**

A szülői elvárások és a szakmai követelmények összehangolása. Az intézmény kulturális és szakmai szerepvállalása helyi szinten. Stabil belső-külső kapcsolatrendszer. Értékteremtő és értékőrző tevékenység.

**6. A pedagógiai működés feltételei**

6.1. Hogyan felel meg az infrastruktúra az intézmény képzési struktúrájának, pedagógiai értékeinek, céljainak?

6.1.1. Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé.

Az intézmény rendszeresen felméri a szükségleteket, reális képpel rendelkezik a nevelő-oktató munkához szükséges tárgyi feltételekről. Az intézmény Munkatervei és Beszámolói tartalmazzák a működés személyi és tárgyi feltételeit, az azokban bekövetkező változásokat, hiányokat, szükséges és megvalósult felújításokat. A taneszközök fejlesztése és karbantartása folyamatosan történik, amelynek ütemét a fenntartó lehetőségei szabják meg. A szükséges infrastrukturális igények felmérése, az igények összegyűjtése, a tantárgyi minimum eszközlistának való megfeleltetés az intézményvezető irányításával történik. (Munkatervek, Beszámolók, iskolabejárás, Vezetői-, Pedagógus interjú)

teljesül

6.1.2. Az intézmény rendelkezik a belső infrastruktúra fejlesztésére vonatkozó intézkedési tervvel, amely figyelembe veszi az intézmény képzési struktúráját, a nevelőmunka feltételeit és pedagógiai céljait.

Az intézményvezető felméri a szükséges eszközökre vonatozó igényeket és egyeztet a fenntartóval. A fenntartóval szoros az együttműködése az intézménynek. Az alapfokú művészetoktatásra vonatkozó külön fejlesztési tervvel nem rendelkeznek, de a munkatervek tartalmazzák intézményi fejlesztési irányokat. Erről bővebb információt szóban, vezetői interjúban kaptunk. Gyűjtik az infrastruktúra javítására, fejlesztésére irányuló szükségleteket (Vezetői-, Pedagógus interjú, intézménybejárás)

inkább teljesül

6.1.3. Az intézmény a fenntartható fejlődés szempontjait szem előtt tartva, az erőforrások tudatos, takarékos felhasználására törekszik, amellyel jó példát mutat a tanulók, a szülők és a külső partnerek felé.

Az intézmény az erőforrások tudatos, takarékos felhasználására törekszik, amellyel jó példát mutat a tanulók, a szülők és a külső partnerek felé. Az egységes intézmény és ezen belül a művészeti iskola határozott elképzelésekkel rendelkezik a tárgyi környezet fejlesztése terén, melyet minden esetben egyeztet a fenntartóval. Az általános iskolára és annak minden tanulójára vonatkozóan jelennek meg a dokumentumokba. A művészeti iskola növendékei felelősen viselkednek és hozzájárulnak az erőforrások tudatos, takarékos felhasználásra: energia, víz, papír felhasználása, takarékosága, fénymásolatok helyett kották, szolfézskönyvek begyűjtése, átadása. (Vezetői-, Pedagógus-, Szülői interjú, intézménybejárás)

teljesül

6.2. Hogyan felel meg az intézményi tárgyi környezet a különleges bánásmódot igénylő tanulók nevelésének, oktatásának?

6.2.1. Az intézmény rendelkezik rendszeres igényfelmérésen alapuló intézkedési tervvel.

A tárgyi környezete a különleges bánásmódot igénylő tanulók nevelésének, oktatásának megfelelő. Rendelkeznek megfelelő infrastruktúrával, helyiségekkel, szakemberekkel, eszközökkel. Igényfelmérést rendszeresen végeznek, a pedagógusok folyamatosan jelzik tárgyi és eszköz szükségleteiket. A művészeti iskolának külön intézkedési terve nincs, aktuális jelzéssel él az intézményvezetés felé igényeinek szükségességéről. (Munkatervek, Beszámolók, Intézménybejárás, Interjúk)

inkább teljesül

6.2.2. Arra törekszik, hogy az intézkedési tervnek megfelelő fejlesztés megtörténjen, és ehhez rendelkezésre állnak a megfelelő tárgyi eszközök.

Az intézmény vezetése törekedik a megfelelő tárgyi eszközök biztosítására. A művészeti iskola felszereltsége megfelel a különleges bánásmódot igénylő tanulók nevelésének, oktatásának. A művészetoktatás adta fejlesztési lehetőséget kihasználva (transzfer hatás) több pedagógus is foglalkozik hatékonyan SNI-s (autista, enyhe mentális retardáció) növendékkel, akikkel igen szép eredményeket érnek el. (Beszámolók, Pedagógus,- Vezetői interjú, intézménybejárás)

inkább teljesül

6.3. Milyen a digitális eszközök kihasználtsága?

6.3.1. A pedagógusok a napi gyakorlatban alkalmazzák a digitális technológiát a tanítás-tanulás, az értékelés, a kommunikáció során.

Az intézmény az IKT-eszközeit rendszeresen alkalmazza a nevelő-oktató munkájában, az eszközök kihasználtsága, tanórán való alkalmazásuk nyomon követhető. Az iskola tantermeiben találhatók az oktatáshoz szükséges IKT eszközök: számitógépek, tanári laptappok, digitális tábla, hangfalak, valamint a diákok saját tulajdonú okos eszközeinek a használata beépül a tanítás-tanulás és kommunikáció folyamatába. A szolfézs órákon rendszeresen használják az interaktív táblát, valamint saját fejlesztésű tartalmakat stb. Ezek kihasználtsága maximális. (Beszámolók, Pedagógus,- Vezetői interjú, intézménybejárás)

teljesül

6.3.2. Az eszközök kihasználtsága, tanórán való alkalmazásuk nyomon követhető.

Az eszközök kihasználtsága nyomon követhető, alkalmazásukat kiválóan használják, szakmai programok, szerkesztő programok, archív felvételek, hagyományok bemutatására, fellépések, szereplések, hangversenyek elemzésére. Az eszközöket használják a hangszeres és elméleti órákon egyaránt. A digitális tananyagok, interaktív feladatok használata, a digitális formában történő zenei kíséretek megosztása nyomon követhető, mely feltételezi a rendelkezésre álló IKT-eszközök aktív használatát.(Vezető-, Pedagógus interjú, iskolabejárás)

teljesül

6.3.3. Az intézmény biztosítja, hogy minden tanuló az egyéni igényeinek megfelelően hozzáférhessen a digitális tanulási technológiákhoz.

A tantermek eszköz ellátottsága megfelelő az alapfokú művészetoktatási feladatok ellátásához, hangszer és zeneoktatásához. A tanulók és tanáraik közösen kialakított, mindkét fél igényeire tekintettel lévő arányos mértékű digitális eszközhasználatot valósítanak meg. Ezzel kapcsolatban a művészeti iskola nem fogalmaz meg elvárásokat. (Vezetői-, Pedagógus és szülői interjú, iskolabejárás)

teljesül

6.4. Hogyan felel meg a humánerőforrás az intézmény képzési struktúrájának, pedagógiai értékeinek, céljainak?

6.4.1. Az intézmény rendszeresen felméri a szükségleteket, reális képpel rendelkezik a nevelő-oktató munka humánerőforrás-szükségletéről.

Az éves munkatervben és a továbbképzési programban megfogalmazottak alapján az intézmény vezetése reális képpel rendelkezik az intézmény humánerőforrás szükségletéről. Folyamatosan figyelemmel kíséri az intézmény humánerőforrásával kapcsolatos eseményeket, változásokat és igyekszik felkészülni az ezzel kapcsolatos szükségletek kielégítésére. Az intézkedési/beiskolázási terv tartalmazza a pedagógusok továbbképzését. A művészeti iskola évek óta szakemberrel hiánnyal küzd, elsődlegesen ezt a hiányt kívánja megszüntetni. (Munkatervek, Továbbképzési program, Intézményi önértékelés, Vezetői interjú)

teljesül

6.4.2. A humánerőforrás szükségletben bekövetkező hiányt, a felmerült problémákat idejében jelzi a fenntartó számára.

A fenntartóval való proaktív kapcsolattartás dinamikusan működik a humánerőforrás biztosításának vonatkozásában. A humánerőforrás igényét az intézményvezető időben jelzi a fenntartónak, tájékoztatja a fenntartót a nyugdíjba vonuló kollégák, a hiányzó szakos kolléga pótlására pályázatot ír ki, óraadót alkalmaz. (Beszámolók, Vezetői interjú)

teljesül

6.4.3. A pedagógiai munka megszervezésében, a feladatok elosztásában a szakértelem és az egyenletes terhelés kiemelt hangsúlyt kap.

Az egyenletes terhelést nehéz megvalósítani a kis létszámú tantestület és a szaktanár hiánya miatt, de a törekvések érezhetőek. Az intézmény vezetése igyekszik az egyenletes terhelés elvét figyelembe venni, ám tisztában vannak a többletmunka plusz terheivel, a túlóra és helyettesítés okozta többletmunkával. (Munkaterv, Beszámoló, Vezetői interjú)

inkább teljesül

6.4.4. A pedagógusok végzettsége, képzettsége megfelel a nevelő, oktató munka feltételeinek, az intézmény deklarált céljainak.

A továbbképzési program és beiskolázási terv alapján megvalósul az intézményi képzési struktúrának való megfelelés, az egyéni életpálya elképzelései figyelembevétele, valamint a kiemelt feladatok elvégzéséhez szükséges végzettségek, ismeretek megszerzése. Az alapfokú művészetoktatásban érintett pedagógusok megfelelő végzettséggel és szakmai tudással rendelkeznek (Különleges közzétételi lista, Továbbképzési program, Vezetői-, Pedagógus interjú)

teljesül

6.4.5. Az intézmény pedagógus-továbbképzési programját az intézményi célok és szükségletek, az egyéni életpálya figyelembevételével alakították ki.

Az intézmény a fenntartó által biztosított keretek között támogatja a pedagógusok továbbképzését. A továbbképzési program összeállításakor az intézmény vezetése figyelemmel kíséri a pedagógusok szakmai terveit. A törvények figyelembevételével sorba veszik, hogy kinek aktuális a kreditpont megszerzése. A beszámolók alapján megfogalmazott észrevételeik, nevelési-oktatási gondjaik alapján állítják össze a továbbképzési témaköröket. (Vezetői és pedagógus interjú, továbbképzési program-beiskolázási terv)

inkább teljesül

6.4.6. A pedagógusok nyitottak olyan új megközelítésekre, amelyek a digitális oktatási technológiák hatékony alkalmazását támogatják a tanulási eredmények elérése érdekében.

A művészeti iskola pedagógusai nyitottak és támogatják az új tanítási módszereket, ezen belül a digitális technológiák alkalmazását, a hatékonyabb zene és hangszerek oktatása érdekében. Az internet adta lehetőségek etikus használatára minden esetben felhívják növendékeik figyelmét. Szívesen próbálnak ki új technikákat, alkalmaznak új módszereket a digitális oktatás terén is (LearningApps, Kahoot, redmenta, musicore) (Vezetői-, Pedagógus interjú)

teljesül

6.4.7. A vezetők felkészültek a pedagógiai munka irányításának, ellenőrzésének feladataira.

Az SZMSZ szerint a vezetőség feladata a pedagógiai munka irányítása, és ellenőrzése. Az intézményvezető rendszerszintű szemlélete hatékonyan érvényesül a pedagógiai munka irányításában. A vezetés céljának tekinti az együttműködő, motiváló szakmai környezet kialakítását, felkészült, elhivatott vezetők állnak az intézmény élén. Intézményegység-vezető hiánya miatt, az intézményvezető jogosult a nevelő-oktató munka belső ellenőrzésére. Az intézményvezető pedagógiai szempontból értékel, szakmai szempontokban nem tudja a művészeti iskola munkamenetét hitelesen, szakszerűen irányítani, értékelni. (SZMSZ, Vezetői-, Pedagógus interjú)

inkább teljesül

6.5. Milyen szervezeti kultúrája van az intézménynek, milyen szervezetfejlesztési eljárásokat, módszereket alkalmaz?

6.5.1. Az intézmény vezetése személyesen és aktívan részt vesz a szervezeti és tanulási kultúra fejlesztésében.

Az intézmény vezetése aktívan alakítja a szervezeti és tanulási kultúrát. Az intézmény vezető, személyes jó példával és ismereteinek folyamatos bővítésével, tudásának megosztásával vesz részt a szervezeti és tanulási kultúra fejlesztésében. Jellemző a pozitív munkahelyi légkör, a művészeti iskola működési feltételeinek a biztosítása, a nyílt, őszinte kommunikáció. Az új belépőknek igyekeznek a szervezet értékeit átadni. Az intézmény vezetése a hagyományok ápolása mellett nyitott az újításokra. (Vezetői-, Pedagógusi-, Szülői interjú)

teljesül

6.5.2. Az intézmény szervezeti és tanulási kultúráját a közösen meghozott, elfogadott és betartott normák, szabályok jellemzik.

Az intézmény alapdokumentumai alapján elfogadott tartalmakkal rendelkeznek. Az intézmény SZMSZ-e pontosan megfogalmazza az iskola szervezetének struktúráját, hierarchiáját, működési szabályait, amit minden alkalmazott, illetve belső partner igyekszik betartani. Az egész intézmény tantestülete szoros együttműködésben végzi munkáját. Jogszabálykövető módon és a bevált gyakorlat szerint közösen hoznak szabályokat, melyeket mindenki magáénak érez. Az iskola hagyománytisztelő, gyermek centrikus, folyamatosan fejlődő közösség. (SZMSZ, Munkatervek, Beszámolók, Vezetői-, Pedagógusi interjú)

teljesül

6.5.3. Az intézmény alkalmazotti közösségének munkájára, együttműködésére a magas szintű belső igényesség, hatékonyság jellemző.

Az intézmény bejárás alapján megállapítható a környezeti kultúra igényessége, rendezettsége. Az alkalmazotti közösség egymást segítő, összetartó tantestület, munkájukat hatékonyan végzik. Az igényes munkavégzés kitűnik az iskolai környezet gondozásából, a honlap anyagaiból, a szülői interjú tapasztalataiból. A kis létszámú, művészetoktatásban érintett pedagógusok szakmai együttműködése a teljes intézményen belül hatékonyan működik. Munkájuk hatékonyságát bizonyítják a tantermek letisztultsága, a fellépések igényessége, a szakmai munka színvonala, az odaadó-támogató nevelés, melyet a szülői interjún elhangzott visszajelzések is igazolnak. (Iskolabejárás, iskola honlapja, Vezetői-, Pedagógusi-, Szülői interjú)

teljesül

6.5.4. Az intézmény munkatársai gyűjtik és megosztják a jó tanulásszervezési és pedagógiai gyakorlatokat az intézményen belül és kívül.

A művészeti iskola kollegái egymás között megosztják a jó szakmai és pedagógiai gyakorlatokat az intézményen belül és kívül. A pedagógusoknak igényük van „jó gyakorlatok” gyűjtésére, megosztására, arra hogy mind átadó, mind pedig befogadóként aktívak legyenek a módszertani kultúrájuk fejlesztésében. Egy kolléga saját publikációt készül kiadni saját kialakított zenenevelési módszeréről. A módszert saját tanítási gyakorlata alapján, több év alatt dolgozta ki, eredményeit rendszeresen megosztotta kollégáival. Értekezleteken, napi szintű beszélgetésekkor, események, szereplések utáni alkalmakon, személyes találkozások során, szóbeli tudásmegosztás történik. (Vezetői-, Pedagógus interjú)

teljesül

6.6. Milyen az intézmény hagyományápoló, hagyományteremtő munkája?

6.6.1. Az intézmény számára fontosak a hagyományai, azok megjelennek az intézmény alapdokumentumaiban, tetten érhetők a szervezet működésében, és a nevelő-oktató munka részét képezik.

A szakmai alapdokumentumokban tükröződik a hagyományőrzés, és hagyományteremtés. Kiemelt feladat az iskola hagyományainak folytatása, megőrzése és újítása. A művészeti iskola növendékei, részt vesznek helyi rendezvényeken, saját megmutatkozási lehetőségeik vannak. A művészeti iskola a kulturális partnereivel együtt, részt vesz a nemzeti, vallási, nemzetiségi és helyi hagyományok ápolásában. (Pedagógiai Program, Beszámoló, Munkaterv, Vezetői-, Pedagógus interjú)

teljesül

6.6.2. Az intézményben dolgozók és külső partnereik ismerik és ápolják az intézmény múltját, hagyományait, nyitottak új hagyományok teremtésére.

Az intézményben dolgozók és a külső partnerek ismerik, ápolják és büszkék intézményük hagyományaira és eredményeire, kötelességüknek érzik az elért szakmai színvonal megtartását. A Pedagógiai program alapján fontosnak tartják a hagyományok tiszteletét és megismertetik azokat a gyerekekkel, szülőkkel is. (SZMSZ, Munkatervek, Beszámolók, Vezetői-, Pedagógusi interjú)

teljesül

6.7. Hogyan történik az intézményben a feladatmegosztás, felelősség- és hatáskörmegosztás?

6.7.1. A munkatársak felelősségének és hatáskörének meghatározása egyértelmű, az eredményekről rendszeresen beszámolnak.

A szervezeti felépítés nyomon követhető az alapdokumentumokban, a munkaköri leírások pontosan meghatározzák a feladatköröket. A munkatervekben tükröződik a felelősségi rendszer. A beszámolókban megjelennek az összintézmény eredményességi mutatók és azok konzekvenciái. A művészeti iskola eredményeit csak a vezetői beszámoló és az öt évre visszamenőleg mért eredmények dokumentumai tartalmazzák. Átláthatóbb, szakszerűbb, életszerűbb lenne a művészeti iskola pedagógusainak a felelősség és hatáskör meghatározása, az eredmények összefoglalása, hiteles dokumentálása, amennyiben intézményegység-vezető kerülne kinevezésre. (SZMSZ, Munkatervek, Beszámolók)

inkább teljesül

6.7.2. A feladatmegosztás a szakértelem és az egyenletes terhelés alapján történik.

Az intézményvezető törekszik a művészet iskolai pedagógusok egyenletes terhelésének a biztosítására. A szakember hiány megnehezíti ezt a törekvést. A tanórán kívüli feladatok vállalása a zenepedagógusok között leginkább önkéntes alapon működik. A művészeti iskola irányításához, a követelmény és tantervi program feladatainak szakszerű végrehajtásához nélkülözhetetlen szakmai vezető (intézményegység-vezető) hiánya - minden jó indulat és igyekezet ellenére az intézményvezetés részéről - kiütközik. A szakmaiság egyértelmű rendező elv. Az egyenletes terhelés alapján történő feladatmegosztásra a beszámolókban nem lehet példát találni. ( Vezetői interjú, Beszámolók.)

inkább teljesül

6.7.3. A felelősség és hatáskörök megfelelnek az intézmény helyi szabályozásában (SZMSZ) rögzítetteknek, és támogatják az adott feladat megvalósulását.

A munkaköri leírások, az SZMSZ felelősség és határkörei egyértelműek. A dolgozók ismerik a jogaikat és kötelességeiket. Az éves munkatervben a feladatok havi bontásban, dátum és a felelős megjelölésével jelennek meg. Az intézmény dokumentumai részletesen szabályozzák a hatásköröket és a felelősségeket. Az alapfokú művészetoktatás a teljes intézmény integrált részeként működik. (Pedagógiai Program , SZMSZ, Munkatervek)

teljesül

6.8. Hogyan történik a munkatársak bevonása a döntés-előkészítésbe (és milyen témákban), valamint a fejlesztésekbe?

6.8.1. Folyamatosan megtörténik az egyének és csoportok döntés-előkészítésbe történő bevonása - képességük, szakértelmük és a jogszabályi előírások alapján.

A szervezeti felépítés logikus. A munkatársak bevonása az intézmény döntési folyamataiba, a döntések előkészítésébe folyamatosan megtörténik, figyelembe veszik képességüket, szakértelmüket, valamint a hozzá kapcsolódó jogszabályi előírásokat. A döntések előkészítésébe bevonják az intézmény munkaközösség vezetőit, illetve a művészeti munkaközösség vezetőjét is, a DÖK és a szülői munkaközösség vezetőjét. (Vezetői-, Pedagógus-, Szülői interjú)

teljesül

6.8.2. Ennek rendje kialakított és dokumentált.

Az SZMSZ tartalmazza a döntés-előkészítés, tájékoztatás és a munkatársak bevonásának szabályait. Az intézményi dokumentumokban megjelennek a fejlesztési törekvések, amikhez feladat-meghatározás is tartozik, valamint az érintettek köre is meghatározásra kerül. Az iskola vezetősége az iskolai élet egészére kiterjedő konzultatív, véleményező és javaslattevő joggal rendelkező testület, amely együttműködik az intézmény más közösségeinek képviselőivel (szülők közössége, diákok kisközösségének a képviselői).(SZMSZ, Vezetői-, Pedagógus interjú)

teljesül

6.9. Milyen az intézmény innovációs gyakorlata?

6.9.1. Az intézmény munkatársai képességük, szakértelmük, érdeklődésük szerint javaslatokkal segítik a fejlesztést.

A művészeti iskola nevelőtestülete jellemzően nyitott az innovációra. Javaslataikkal segítik az intézményi fejlesztéseket. Megbeszéléseken, értekezleteken fejtik ki álláspontjukat. A művészetoktatásban érintett pedagógusok nyitottak az új módszerek alkalmazására (IKT szolfézs órán), érdeklődésükkel segítik a fejlesztést. Az intézményvezető figyelembe veszi a pedagógusok fejlesztési javaslatait, igényeit. (Vezetői -, Pedagógus interjú)

teljesül

6.9.2. Az intézmény lehetőségeket teremt az innovációt és a kreatív gondolkodást ösztönző műhelyfoglalkozásokra, fórumokra.

A zenepedagógusok pozitívan viszonyulnak az innovációhoz, maximálisan támogatnak minden "jó gyakorlat" bevezetését, megvalósítását. Az iskolatípus előnye, hogy közös előadásokban, hangversenyeken lehetőség van az alkotásra, a kreativitásra, az együttműködésre. Céljuk, hogy XXI. századi modern iskolává váljanak. A továbbképzések, önfejlesztő foglalkozások megkeresésében partner a vezető, támogatja a tantestület jó ötleteit, lehetőséget teremt a kreatív ötletek megvalósítására. Az innovációk iránt a tantestület fogékony, kezdeményező. (Vezetői-, Pedagógusi interjú)

teljesül

6.9.3. Az intézmény támogatja a pedagógusok nevelési-oktatási portálokon és szakmai szervezetekben történő együttműködését, amely elősegíti a szakmai fejlődésüket, a nevelési-tanítási-tanulási tartalmakhoz való hozzáférést és a digitális nevelési-tanulási technológiákkal kapcsolatos tudásuk fejlődését.

Az intézmény vezetése és a tantestület tagjai nyitottak az új ötletek befogadására, megvalósítására. Az iskola támogat minden szakmai együttműködést a fejlődés-fejlesztés megvalósulása érdekében. A zenepedagógusok önállóan döntenek arról, hogy jelen vannak-e a nevelési-oktatási portálokon és szakmai szervezetekben.(Vezetői -, Pedagógus interjú)

inkább teljesül

6.9.4. A jó gyakorlatok eredményeinek bemutatására, követésére, a digitális technológia által nyújtott lehetőségek alkalmazására nyitott a testület és az intézményvezetés.

A művészeti iskola pedagógusai gyűjtik és megosztják a jó tanulásszervezési és pedagógiai gyakorlatokat, valamint a továbbképzések tapasztalatait, elsősorban az intézményen belüli összeszokott kis közösségben. A legjobb gyakorlatok eredményeinek bemutatására, követésére, alkalmazására nyitott a testület és az intézményvezetés. Az intézményben belső műhelymunka keretében egymás óráit látogatják, megosztják az újszerű ötleteket, módszereket egymással vagy továbbképzéseken megismert alkalmazásokat mutatnak be óralátogatások, konzultációk alkalmával. A jó gyakorlatok ismertetése rendszeres az iskolában.(Vezetői -, Pedagógus interjú)

teljesül

**6. A pedagógiai működés feltételei**

**A tevékenységek értékelése:**

Az intézmény képzési struktúrájának, pedagógiai értékeinek, céljainak megfelelő infrastruktúra biztosítása.

megfelelő

A különleges bánásmódot igénylő tanulók nevelésének, oktatásának megfelelő tárgyi környezet kialakítása.

megfelelő

Rendszeres és nyomon követhető a digitális eszközhasználat.

megfelelő

Átgondolt, tervezett, az intézmény pedagógiai értékeinek, céljainak megfelelő humánerőforrás-szükséglet biztosítása.

megfelelő

Magas szintű és hatékony szervezeti kultúra megléte jellemző.

kiemelkedő

Az intézmény hagyományápoló, hagyományteremtő tevékenysége megvalósul.

kiemelkedő

Szabályozott felelősség- és hatáskörmegosztás.

fejleszthető

A munkatársak döntéselőkészítésbe való bevonása.

megfelelő

Innovációra nyitott szervezeti kultúra működése.

megfelelő

**Fejleszthető tevékenységek:**

Az alapfokú művészetoktatáshoz kapcsolódó önálló felelősség és hatáskör kialakítása, intézményegység-vezető státusz engedélyeztetése, megvalósítása. A digitális eszközök használata, kihasználtsága, jelenjen meg a művészeti iskola pedagógusok tervező tevékenységében. Humánerőforrás további fejlesztése. Hangszerpark felújítása, új hangszerek beszerzése.

**Kiemelkedő tevékenységek:**

A nevelőtestület és a vezetőség együttműködése az iskola arculatának kialakításában. A hagyományok ápolása, a belső és külső partnerekkel való együttműködés, a település kulturális életében való részvétel. Innovációra nyitott közösség.

**7. Az intézménytípusra vonatkozó nevelési, nevelési-oktatási irányelvben meghatározottak**

7.1. Hogyan jelennek meg a Kormány és a köznevelésért felelős miniszter által kiadott tantervi szabályozó dokumentumban meghatározott célok a pedagógiai programban?

7.1.1. Az intézmény pedagógiai programja koherens a Kormány és a köznevelésért felelős miniszter által kiadott tantervi szabályozó dokumentumban foglaltakkal.

Az intézmény pedagógiai programja egy dokumentumban összefésülve tartalmazza az általános iskola és az alapfokú művészeti iskola programját. A pedagógiai programban differenciáltan jelennek meg az alapfokú művészetoktatás ágaira vonatkozó központi elvárások és tantervi szabályozók szempontjai. Az intézmény pedagógiai programja koherens a Kormány és az oktatásért felelős miniszter által kiadott tantervi szabályozó dokumentumban foglaltakkal. Az oktatás a jelenleg hatályos kerettantervi szabályozók alapján történik. A zeneiskola helyi tanterve külön mellékletként található az iskola honlapján. (Pedagógiái Program)

teljesül

7.1.2. A pedagógiai program a jogszabályi és tartalmi elvárásokkal összhangban fogalmazza meg az intézmény sajátos nevelési-oktatási feladatait, céljait.

Az alapfokú művészetoktatás speciális tartalmi és jogszabályi előírásai összefésülve jelennek meg az intézmény pedagógiai programjában leírt nevelési-oktatási feladatokkal, célokkal. Az intézmény sajátos nevelési-oktatási céljait jól beazonosíthatóan fogalmazza meg, kiemelve a legfontosabb célokat, melyek mind a jogszabályi, mind a tartalmi előírásokkal összhangban állnak. Sajátos nevelési céljuk többek között, hogy a növendékek a művészetekben való jártasságot szerezzenek, a hagyományápolás érték legyen számukra. Minden növendéknek biztosítják az egyéni adottságai - SNI és HH tanulónak is - képessége és tehetsége szerint az önmegvalósítás lehetőségét a művészetek (Pedagógiai Program, Vezetői-, pedagógus-, Szülői interjú, helyszíni dokumentumelemzés)

teljesül

7.2. Hogyan történik a pedagógiai programban szereplő kiemelt stratégiai célok operacionalizálása, megvalósítása?

7.2.1. Az intézmény folyamatosan nyomon követi a pedagógiai programjában foglaltak megvalósulását.

Az intézményben folyó nevelő-oktató munka eredményességét jelző mutatókat folyamatosan gyűjtik, értelmezik, elemzik. A pedagógiai programban, az SZMSZ-ben, a munkatervekben a pedagógiai programban foglaltak megvalósulása nyomon követhető. De a művészeti oktatásra vonatkozó tevékenységek csak felsorolva jelennek meg az intézményi munkatervekben/beszámolókban, ennek elemzése, értékelése, visszacsatolása hiányos. Nem valósul meg maradéktalanul az iskola egészére vonatkozó reflexió. (Munkatervek, Beszámolók)

inkább teljesül

7.2.2. Minden tanév tervezésekor megtörténik az intézmény tevékenységeinek terveinek ütemezése, ami az éves munkatervben és más fejlesztési, intézkedési tervekben rögzítésre is kerül.

A tanévet előkészítő, intézményi tervező munka szervesen épül egymásra az éves munkatervben és egyéb tanévhez kötött dokumentumban. Az intézmény éves munkatervében megtörténik a tervek ütemezése, ezen belül a zeneiskolára vonatkozó éves feladatok rövid meghatározása, ütemezése. (Munkatervek, Vezetői interjú, Pedagógus interjú)

inkább teljesül

7.2.3. A tervek nyilvánossága biztosított.

A tervek nyilvánossága több fórumon is biztosított, nyilvánosságra hozatalkor figyelembe veszik a jogszabályi előírásokat, illetve a helyben szokásos módon kerülnek ismertetésre. A Pedagógiai program, a Helyi tanterv, az SZMSZ, a Házirend, a Munkatervek 2022-2023 és 2023-24 tanév (kivonat), és a Különös közzétételi listában meghatározott információk, aktuális események, eredmények megtekinthetők az intézményi honlapon: http://goofy.szaszsuli.hu/szaszsuli.hu (SZMSZ, Vezetői-, Pedagógusi interjú, honlap, előzetes dokumentumelemzés)

teljesül

7.2.4. A tervekben (éves munkaterv, továbbképzési terv, ötéves intézkedési terv) jól követhetők a pedagógiai program kiemelt céljaira vonatkozó részcélok, feladatok, felelősök, a megvalósulást jelző eredménymutatók.

Az intézmény vezetése az előző évi értékelésre építve megfogalmazza munkaterveit, bevonja a művészeti iskola munkaközösség vezetőjét. Az intézmény hagyományai évről-évre kiemelt szerepet kapnak az éves tervezésben, de emellett megjelennek új programok is (tematikus koncertek), új versenyek is. A nyilvánosan elérhető tervekben követhetőek a pedagógiai program kiemelt céljai és feladatai. Az intézmény stratégiai céljainak időarányos megvalósulása folyamatosan nyomon követhető az éves munkatervekben, beszámolókban. Az alapfokú művészétoktatásra vonatkozó részei kevésbé hangsúlyosan jelennek meg, mert a dokumentumok összintézményi szinten kerültek kidolgozásra.(Munkatervek, Beszámolók)

inkább teljesül

7.2.5. A humán erőforrás képzési és fejlesztési tervek elkészítése az eredmények ismeretében, azokra épülve, annak érdekében történik, hogy a munkatársak szakmai tudása megfeleljen az intézmény jelenlegi és jövőbeli igényeinek, elvárásainak.

Az intézmény a továbbképzési és fejlesztési tervének megalkotásakor az egyéni ambíciók és az intézményi célok összhangjára törekszik. Az ellenőrzéseket, önértékelési folyamatokat követő dokumentumok elkészítése során a fejlesztő jelleg érvényesül. A humán erőforrás felmérés/fejlesztés a növendékek tárgyévi létszámától, tanszakonkénti eloszlásától erősen függ. Legfontosabb céljuk a megfelelő szakos ellátottság biztosítása, a meglévő ismeretek bővítése, valamint a 7 évenkénti továbbképzési kötelezettség teljesítése. A képzési és fejlesztési terveket úgy készítik, hogy a pedagógusok szakmai tudása megfeleljen az intézmény jelenlegi és jövőbeni igényeinek. (Pedagógiai Program, Vezetői-, Pedagógus interjú, továbbképzési terv)

inkább teljesül

7.2.6. A tanítási módszerek, a nevelő-oktató munkát támogató papír alapú és digitális tankönyvek, segédanyagok kiválasztása és alkalmazása rugalmasan, a pedagógiai prioritásokkal összhangban történik.

Az alapfokú művészetoktatásban jól érvényesül a pedagógusok szakmai önállósága és felelőssége. A művészeti iskola helyi tanterve tartalmazza az alkalmazott taneszközök, hangszeres iskolák, tankönyvek, kiválasztásának elveit. A tanítási módszerek, a nevelő-oktató munkát támogató papír alapú és digitális tankönyvek, segédanyagok kiválasztása és alkalmazása rugalmasan, a pedagógiai prioritásokkal összhangban történik. Minden tanszak pedagógusai önállóan határozzák meg a tanítási módszerek alkalmazását, az általános iskola vezetősége teret enged a tanári tanszabadságnak. (Helyi tanterv, Vezetői-, Pedagógusi interjú).

teljesül

**7. Az intézménytípusra vonatkozó nevelési, nevelési-oktatási irányelvben meghatározottak**

**A tevékenységek értékelése:**

A Kormány és a köznevelésért felelős miniszter által kiadott tantervi szabályozó dokumentumban meghatározott célok és a pedagógiai program összhangja.

kiemelkedő

Az intézményi tervezési dokumentumok alapja a pedagógiai programban szereplő kiemelt stratégiai célok megvalósítása.

megfelelő

**Fejleszthető tevékenységek:**

A művészeti oktatásra vonatkozó feladatok hangsúlyosabb, önálló megjelenítése, tanévet előkészítő tervező munka a művészeti iskolára vonatkozóan. Az eredménymutatók körének további szélesítése, részletesebb feldolgozása és beépítése a visszacsatolásba. Az eredménymutatók körének további szélesítése, feldolgozásuk standardizálása, és beépítése a visszacsatolásba. A modern, változó világ és környezetére vonatkozó, a pedagógus kollektíva számára is kihívást jelentő oktatási/fenntarthatósági stratégiák keresése, alkalmazása. A művészeti iskola IKT eszközeinek fejlesztése.

**Kiemelkedő tevékenységek:**

Nagy hangsúlyt fektetnek a családokkal való aktív együttműködésre az oktatási-nevelési céljaik megvalósítása érdekében. Az intézmény vezetése a célok meghatározásánál maradéktalanul figyelembe veszi a Művészeti Iskola sajátosságait. Az intézmény Pedagógiai programja szervesen illeszkedik és koherens egységet alkot a tantervi szabályozó dokumentumokban foglaltakkal és a Művészeti Iskola specialitásával. A célok meghatározásánál az intézményvezetés a művészeti iskola sajátosságait figyelembe veszi. Humánus zenei nevelési-oktatási módszerek.